**Príloha č. 2**

**Súhrnná účtovná závierka verejnej správy Slovenskej republiky za rok 2014**

|  |  |
| --- | --- |
| **SÚHRNNÁ ÚČTOVNÁ ZÁVIERKA VEREJNEJ SPRÁVY** |   |
|  |  |  |  |  | **SLOVENSKEJ REPUBLIKY** |  |  |  |  |  |  |  |   |
| **k 31.12.2014** |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |  v tis. eur |  |   |   |   |   |   |   |   |   |
|   |   |   |   |   |   |   |   |   |   |  |  |  |  |  |  |  |  |  |  |   |   |   |   |   |   |   |   |   |   |   |   |
| **Súhrnná účtovná závierka** |   |   |   |   |   |   |   |   |   |   |   |  |  |   |   |   |   |   |   |   |   |   |
| x |   | **riadna** |   |   |  |   |   |   |   |   |   |   |   |   |   |   |   |  |  |   |   |   |   |   |   |   |   |   |   |
|   |   |  |  |   |   |   |  |   |   |   |   |   |   |   |   |   |   |   |   |  |  |   |   |   |   |   |   |   |   |   |   |
|   |   |  |  |   |   |   |  |   |   |   |   |   |   |   |   |   |   |   |   |  |  |   |   |   |   |   |   |   |   |   |   |
|   |   |  |  |   |   |   |  |   |   |   |   |   |   |   |   |   |   |   |   |  |  |   |   |   |   |   |   |   |   |   |   |
|   |   |   |   |   |   |   |   |  |   |   |   |   |   |   |   |   |   |   |   |   |  |  |   |   |   |   |   |   |   |   |   |
| **Za obdobie** |   |   |   |  |   |   |   |   |   |   |   |   |   |   |   |   |  |  |   |   |   |   |   |   |   |   |   |
|   |   | **Mesiac** | **Rok** |  |  |  |  |  |  |   |   | **Mesiac** | **Rok** |  |  |  |  |  |  |  |  |  |  |  |  |
| **od**  | 0 | 1 |   | 2 | 0 | 1 | 4 |   |   |  |   | **do**  | 1 | 2 |   | 2 | 0 | 1 | 4 |   |   |  |  |   |   |   |   |   |   |
|  |  |   |   |   |   |   |   |   |   |   |  |   |  |  |   |   |   |   |   |   |   |   |   |  |  |   |   |   |   |   |   |
| **IČO** |   |   |   |   |   |   |   |  |  |  |  |  |   |   |   |  |  |  |   |   |
| 0 | 0 | 1 | 5 | 1 | 7 | 4 | 2 |  |   |   |   |   |   |   |   |   |   |   |   |   |  |   |   |   |   |   |   |   |   |   |
|   |   |   |   |   |   |   |   |  |   |   |   |   |   |   |   |   |   |   |   |   |  |  |   |   |   |   |   |   |   |   |   |
| **Názov účtovnej jednotky** |  |  |  |  |  |  |  |  |   |   |   |   |   |   |   |   |   |   |   |   |   |   |   |
| M | i | n | i | s | t | e | r | s | t | v | o |   | f | i | n | a | n | c | i | í |   | S | R |   |   |   |   |   |   |   |   |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
| **Sídlo účtovnej jednotky** |   |
| Ulica a číslo |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
| Š | t | e | f | a | n | o | v | i | č | o | v | a |   | 5 |   |   |   |   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
| **PSČ** |  |  |  | **Názov obce** |   |   |   |   |   |   |   |   |   |   |   |   |   |   |   |   |
| 8 | 1 | 7 | 8 | 2 |   | B | r | a | t | i | s | l | a | v | a |   |   |   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
| **Telefónne číslo** |  |  |  |  |  |  |  |  |  |  |  |  | **Faxové číslo** |   |   |   |   |   |   |   |   |   |
| 0 | 2 | 5 | 9 | 5 | 8 | 1 | 1 | 1 | 1 |   |   |   |   |   |   |   | 0 | 2 | 5 | 9 | 5 | 8 | 3 | 0 | 4 | 8 |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
| **E-mailová adresa**  |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
| p | o | d | a | t | e | l | n | a | @ | m | f | s | r | . | s | k |  |  |  |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|  |  |  |
| Zostavená dňa: |  | 3 | 0 |   | 0 | 6 |   | 2 | 0 | 1 | 5 |   |   |   |   |
|  |  |  |
| Podpisový záznam štatutárneho orgánu alebo člena štatutárneho orgánu účtovnej jednotky: |  |

|  |
| --- |
| **SÚVAHA K 31.12.2014 (v tis. eur)** |
|  | **Aktíva** |  **2014** |  **2013** |
|   | **MAJETOK** | **60 836 159** | **58 652 059** |
| **A.** | **Neobežný majetok** | **49 305 610** | **45 400 901** |
| A.I. | Dlhodobý nehmotný majetok | 793 076 | 667 758 |
| A.II. | Dlhodobý hmotný majetok | 40 321 856 | 38 678 589 |
| A.III. | Dlhodobý finančný majetok | 8 190 678 | 6 054 554 |
| **B.** | **Obežný majetok** | **10 994 741** | **12 682 345** |
| B.I. | Zásoby | 2 109 524 | 1 395 817 |
| B.II. | Zúčtovanie medzi subjektmi verejnej správy | 954 414 | 1 228 385 |
| B. III | Pohľadávky | 4 719 214 | 4 586 986 |
| B.IV. | Finančné účty a krátkodobý finančný majetok | 3 208 316 | 5 465 463 |
| B.V. | Poskytnuté návratné finančné výpomoci | 3 273 | 5 694 |
| **C.** | **Časové rozlíšenie** | **535 808** | **568 813** |
|  | **Pasíva** |  **2014** |  **2013** |
|   | **VLASTNÉ IMANIE A ZÁVÄZKY** | **60 836 159** | **58 652 059** |
| **A.** | **Vlastné imanie** | **-14 039 738** | **672 141** |
| A.I. | Oceňovacie rozdiely  | 2 098 | -333 434 |
| A.II. | Výsledok hospodárenia  | -14 240 263 | 971 970 |
| A.II.1. | Nevysporiadaný výsledok hospodárenia minulých rokov  | -7 656 851 | 1 832 524 |
| A.II.2. | Výsledok hospodárenia za účtovné obdobie  | -6 583 412 | -860 554 |
| A.III. | Podiely iných účtovných jednotiek | 198 427 | 33 605 |
| **B.** | **Záväzky, rezervy, bankové úvery a výpomoci** | **66 179 289** | **49 732 243** |
| B.I. | Rezervy  | 20 060 963 | 4 244 421 |
| B.II. | Zúčtovanie medzi subjektmi verejnej správy  | 618 080 | 526 742 |
| B.III. | Záväzky  | 38 136 467 | 37 586 751 |
| B.IV. | Bankové úvery a výpomoci  | 7 363 779 | 7 374 329 |
| **C.** | **Časové rozlíšenie**  | **8 696 608** | **8 247 675** |

|  |
| --- |
| **VÝKAZ ZISKOV A STRÁT K 31.12.2014 (v tis. eur)** |
|  | **Náklady** |  **2014** |  **2013** |
| I. | Spotrebované nákupy a služby | 8 499 495 | 7 483 207 |
| II. | Osobné náklady | 6 929 944 | 6 654 563 |
| III. | Dane a poplatky | 35 419 | 22 123 |
| IV. | Odpisy, rezervy a opravné položky z prevádzkovej činnosti a finančnej činnosti  | 10 911 371 | 6 296 313 |
| V. | Ostatné náklady na prevádzkovú činnosť | 3 597 230 | 3 879 301 |
| VI. | Finančné náklady | 2 134 172 | 1 710 473 |
| VII. | Mimoriadne náklady | 924 | 1 014 |
| VIII. | Náklady na transfery | 24 116 148 | 22 476 914 |
|   | **NÁKLADY SPOLU** | **56 224 703** | **48 523 908** |
|  | **Výnosy, daň z príjmov a výsledok hospodárenia** |  **2014** |  **2013** |
| I. | Tržby za vlastné výkony a tovar | 24 440 934 | 22 452 286 |
| II. | Daňové a colné výnosy a výnosy z poplatkov  | 13 031 190 | 12 588 829 |
| III. | Zúčtovanie rezerv a opravných položiek z prevádzkovej činnosti a finančnej činnosti  | 3 953 163 | 3 766 781 |
| IV. | Ostatné výnosy z prevádzkovej činnosti | 2 195 597 | 2 508 050 |
| V. | Finančné výnosy | 1 370 926 | 1 773 578 |
| VI. | Mimoriadne výnosy | 6 220 | 37 257 |
| VII. | Výnosy z transferov | 4 629 929 | 4 575 220 |
|   | **VÝNOSY SPOLU** | **49 627 959** | **47 702 001** |
| **Výsledok hospodárenia pred zdanením** | **-6 596 744** | **-4 301 841** |
|   | Splatná daň z príjmov | 43 507 | 46 943 |
|   | Dodatočne platená daň z príjmov | 48 | 81 |
| **Výsledok hospodárenia po zdanení** | **-6 640 299** | **-4 338 480** |
|  | z toho: pripadajúci na podiely iných účtovných jednotiek | 1 200 016 | -8 324 |

**I. VšeobeCné údaje a zverejnenia**

**1. Právny dôvod na zostavenie súhrnnej účtovnej závierky verejnej správy Slovenskej republiky**

Súhrnná účtovná závierka verejnej správy Slovenskej republiky bola zostavená v súlade so zákonom
č. 431/2002 Z. z. o účtovníctve v znení neskorších predpisov (ďalej len ,,zákon o účtovníctve“). Primerane boli použité aj ustanovenia Opatrenia Ministerstva financií Slovenskej republiky zo dňa
17. decembra 2008 č. MF/27526/2008–31 v znení neskorších predpisov, ktorým sa ustanovujú podrobnosti o metódach a postupoch konsolidácie vo verejnej správe a podrobnosti o usporiadaní
a označovaní položiek konsolidovanej účtovnej závierky ústrednej správy (ďalej len ,,opatrenie ku konsolidácii vo verejnej správe“), a to v oblasti použitých metód konsolidácie a postupu konsolidácie.

Súhrnná účtovná závierka verejnej správy je sprístupnená k nahliadnutiu v sídle konsolidujúcej účtovnej jednotky, ktorou je Ministerstvo financií Slovenskej republiky. V elektronickej podobe je súhrnná účtovná závierka uložená aj v Registri účtovných závierok na webovej stránke [www.registeruz.sk](http://www.registeruz.sk).

Súhrnná účtovná závierka verejnej správy bola spracovaná v súlade s § 22a zákona o účtovníctve na základe:

konsolidovanej účtovnej závierky ústrednej správy (1),

konsolidovaných účtovných závierok obcí (1 124),

konsolidovaných účtovných závierok vyšších územných celkov (8),

individuálnych účtovných závierok obcí, ktoré nemajú povinnosť zostavovať konsolidovanú účtovnú závierku (1 802),

individuálnych účtovných závierok ostatných subjektov verejnej správy a právnických osôb s majetkovou účasťou štátu založených podľa osobitných predpisov[[1]](#footnote-2) (55).

Pod ústrednou správou sa pre účely súhrnnej účtovnej závierky rozumejú štátne rozpočtové organizácie, štátne príspevkové organizácie a obchodné spoločnosti, v ktorých majú ústredné orgány štátnej správy majetkové podiely, a ktoré sú súčasťou konsolidovanej účtovnej závierky ústrednej správy.

Pod subjektmi územnej samosprávy sa pre účely súhrnnej účtovnej závierky rozumejú obce, vyššie územné celky, rozpočtové a príspevkové organizácie obcí a vyšších územných celkov, obchodné spoločnosti obcí a vyšších územných celkov, v ktorých majú obce alebo vyššie územné celky majetkové podiely, a ktoré sú súčasťou konsolidovaných účtovných závierok obcí a vyšších územných celkov.

Pod ostatnými subjektmi sa pre účely súhrnnej účtovnej závierky rozumejú verejné vysoké školy, štátne podniky, Sociálna poisťovňa, Slovenský pozemkový fond, Fond národného majetku SR, Environmentálny fond, Audiovizuálny fond, Národný jadrový fond, Štátny fond rozvoja bývania, Exportno-importná banka Slovenskej republiky, Rada pre vysielanie a retransmisiu,
Rozhlas a televízia Slovenska, Slovenské národné stredisko pre ľudské práva, Tlačová agentúra Slovenskej republiky, Úrad pre dohľad nad výkonom auditu, Úrad pre dohľad nad zdravotnou starostlivosťou, Ústav pamäti národa a Železnice Slovenskej republiky.

**2. Informácie o súhrnnom celku verejnej správy**

Do súhrnného celku za rok 2014 boli zaradené účtovné jednotky v súlade s §22a zákona o účtovníctve (viď predchádzajúce vymenovanie skupín subjektov). Súhrnný celok verejnej správy za rok 2014 tvorilo spolu 7 843 účtovných jednotiek:

|  |
| --- |
| **Počet organizácií v súhrnnom celku podľa druhu** |
|  | **2014** | **2013** |
| **Súhrnný celok spolu** | **7 843** | **7 814** |
|  Štátne rozpočtové a príspevkové organizácie | 891 | 947 |
|  Rozpočtové a príspevkové organizácie územnej samosprávy | 3 370 | 3 333 |
|  Obce | 2 926 | 2 926 |
|  Vyššie územné celky | 8 | 8 |
|  Ostatné subjekty  | 55 | 53 |
|  Obchodné spoločnosti štátu a územnej samosprávy | 593 | 547 |

V porovnaní s rokom 2013 je počet organizácií v súhrnnom celku vyšší o 29. Na tento počet mali vplyv zmeny v rámci ústrednej správy, kde došlo medziročne k zníženiu počtu organizácií o 54. Ku koncu roka 2014 zaniklo ďalších 63 štátnych organizácií, z toho 46 Úradov práce, sociálnych vecí a rodiny SR. Zaniknuté organizácie ústrednej správy v roku 2014 sú zahrnuté do súhrnného celku posledný krát, a to s údajmi za obdobie, počas ktorého existovali v roku 2014. V rámci územnej samosprávy však došlo k nárastu rozpočtových a príspevkových organizácií o 37, čo čiastočne kompenzovalo zníženie v ústrednej správe. Na celkovom medziročnom zvýšení organizácií súhrnného celku sa tak podieľali najmä obchodné spoločnosti územnej samosprávy.

Počet obchodných spoločností územnej samosprávy je sumarizovaný na základe informácií od vyšších územných celkov a obcí, ktoré sa v priebehu účtovného obdobia niekoľkokrát aktualizujú. Tvorba zoznamu obchodných spoločností územnej samosprávy je závislá od nahlásených zmien obcami. Vyššie územné celky evidovali spolu 17 obchodných spoločností a obce 527.

Do skupiny ostatných subjektov pribudla Agentúra pre núdzové zásoby ropy a ropných výrobkov a Kancelária rady pre rozpočtovú zodpovednosť.

***Bližší prehľad o počte subjektov súhrnného celku je uvedený v prílohe poznámok súhrnnej účtovnej závierky.***

**3. Informácie o účtovných zásadách a účtovných metódach**

Účtovné zásady a účtovné metódy sú v konsolidovanom celku ústrednej správy uplatňované na základe zákona o účtovníctve a opatrenia MF SR č. MF/16786/2007-31, ktorým sa ustanovujú podrobnosti o postupoch účtovania a rámcovej účtovej osnove pre rozpočtové organizácie, príspevkové organizácie, štátne fondy, obce a vyššie územné celky v znení neskorších predpisov, opatrenia MF SR č. MF/23054/2002-92, ktorým sa ustanovujú podrobnosti o postupoch účtovania a rámcovej účtovej osnove pre podnikateľov účtujúcich v sústave podvojného účtovníctva v znení neskorších predpisov, opatrenia MF SR č. MF/22930/2005-74, ktorým sa ustanovujú podrobnosti o postupoch účtovania a rámcovej účtovej osnove pre zdravotné poisťovne a v prípade niektorých obchodných spoločností podľa medzinárodných štandardov pre finančné výkazníctvo IFRS.

Pre účely zostavenia súhrnnej účtovnej závierky si účtovné jednotky, ktorých ekonomicko-právna forma je iná než rozpočtová resp. príspevková organizácia, štátny fond, obec a vyšší územný celok, upravili účtovné výkazy prostredníctvom prevodových mostíkov na štruktúru výkazov uvedenej skupiny účtovných jednotiek. Tým je zabezpečená agregácia údajov vo forme výkazov platných pre účtovnú jednotku zostavujúcu súhrnnú účtovnú závierku – Ministerstvo financií SR, ako rozpočtovú organizáciu.

Číselné údaje v poznámkach súhrnnej účtovnej závierky sú vykazované v mene euro, zaokrúhlené na tisíce.

**Informácie o metódach a postupoch konsolidácie**

**1. Informácie o použitých metódach konsolidácie**

Na zostavenie súhrnnej účtovnej závierky boli primerane použité metódy a postupy konsolidácie podľa opatrenia ku konsolidácii vo verejnej správe. Účtovné jednotky boli zahrnuté do súhrnnej účtovnej závierky nasledovnými metódami:

|  |
| --- |
| **Metóda zahrnutia účtovných jednotiek do súhrnného celku** |
| **Druh účtovnej jednotky** | **Metóda** |
| Rozpočtové a príspevkové organizácie | metóda úplnej konsolidácie |
| Obce a vyššie územné celky | metóda úplnej konsolidácie |
| Štátne fondy  | metóda úplnej konsolidácie |
| Štátne podniky a dcérske obchodné spoločnosti štátu | metóda úplnej konsolidácie |
| Verejné vysoké školy | metóda úplnej konsolidácie |
| Ostatné subjekty podľa osobitného zákona | metóda úplnej konsolidácie |
| Spoločné účtovné jednotky | metóda podielovej konsolidácie |
| Pridružené účtovné jednotky |  metóda vlastného imania |

**Popis metód konsolidácie**

*Metóda úplnej konsolidácie*

Pri tejto metóde sa prispôsobujú účtovné výkazy všetkých účtovných jednotiek na štruktúru výkazov účtovnej závierky pre rozpočtové organizácie. Položky účtovných výkazov sa do agregácie preberajú v plnej miere a identifikované vzájomné vzťahy v rámci súhrnného celku sa vylučujú v plnej výške.

 *Metóda podielovej konsolidácie*

Pri tejto metóde sa prispôsobujú účtovné výkazy spoločných účtovných jednotiek na štruktúru výkazov účtovnej závierky pre rozpočtové organizácie. Položky účtovných výkazov sa do agregácie preberajú vo výške percentuálneho podielu materskej účtovnej jednotke na základnom imaní spoločnej účtovnej jednotky. Identifikované vzájomné vzťahy v rámci súhrnného celku sa vylučujú vo výške, ktorá zodpovedá percentuálnemu podielu konsolidujúcej účtovnej jednotky na základnom imaní spoločnej účtovnej jednotky.

*Metóda vlastného imania*

Pri tejto metóde sa prispôsobujú účtovné výkazy pridružených účtovných jednotiek na štruktúru výkazov účtovnej závierky pre rozpočtové organizácie. Položky účtovných výkazov sa do agregácie nepreberajú. Následne sa zosúladí hodnota podielov konsolidujúcej účtovnej jednotky na pridruženej účtovnej jednotke s tou časťou reálnej hodnoty majetku a záväzkov pridruženej účtovnej jednotky, ktorá na tieto podiely pripadá.

**Postup pri zostavení súhrnnej účtovnej závierky**

*Prevod účtovných výkazov na rovnaký základ a štruktúru*

Za spoločný základ účtovných výkazov bola použitá štruktúra individuálnej účtovnej závierky pre rozpočtové organizácie, príspevkové organizácie, štátne fondy, obce a vyššie územné celky. Týkalo sa to všetkých obchodných spoločností, štátnych podnikov, verejných vysokých škôl, Sociálnej poisťovne, Fondu národného majetku SR a ostatných subjektov verejnej správy. Prevod údajov sa zabezpečil použitím prevodových mostíkov, ktoré vypracovalo Ministerstvo financií SR ako zostavovateľ súhrnnej účtovnej závierky verejnej správy.

*Agregácia údajov*

Agregovali sa konsolidované účtovné závierky, individuálne účtovné závierky a podklady pre identifikáciu vzájomných vzťahov. Ak bola účtovná jednotka súčasťou konsolidovaného celku na nižšej úrovni, bola započítaná v rámci konsolidovaných výkazov materskej účtovnej jednotky
(napr. obec alebo kapitola štátneho rozpočtu).

*Konsolidačné operácie*

V rámci súhrnného celku boli vykonané konsolidačné operácie v oblasti pohľadávok a záväzkov, nákladov a výnosov. V prípade nekonzistentne vykázaných vzájomných vzťahov sa pred elimináciou vykonala ich úprava. Na identifikáciu vzájomných vzťahov boli spracované konsolidačné balíky a za obce a ich organizácie boli spracované formuláre vzájomných vzťahov.

V rámci súhrnného celku nebola vykonaná konsolidácia kapitálu a ani konsolidácia medzivýsledku.

Z dôvodu odlišnej metodiky účtovania niektorých transakcií, časového posunu vykázania vzájomných hodnôt, ako aj z dôvodu neidentifikovaných vzájomných vzťahov v rovnakej hodnote neboli na úrovni súhrnnej účtovnej závierky eliminované nasledovné vzťahy:

daň z príjmu právnických osôb, fyzických osôb, daň z pridanej hodnoty,

sociálne a zdravotné poistenie v oblasti pohľadávok, záväzkov, nákladov a výnosov,

ostatné pohľadávky, záväzky, náklady a výnosy s rozdielnou hodnotou vykázanou v podkladoch pre eliminácie za jednotlivé účtovné jednotky.

 *Spracovanie výkazov súhrnnej účtovnej závierky*

Výkazy súhrnnej účtovnej závierky verejnej správy za rok 2013 sa predkladajú v skrátenej štruktúre. Vzhľadom na to, že štruktúra nie je predpísaná žiadnym všeobecne záväzným právnym predpisom, boli použité princípy medzinárodných účtovných štandardov pre verejný sektor (IPSAS), ktoré kladú dôraz na významnosť a prehľadnosť údajov. V prípade, že v budúcnosti dôjde k zmene štruktúry súhrnnej účtovnej závierky bude zabezpečené porovnanie medzi jednotlivými účtovnými obdobiami.

**III. Informácie o údajoch na strane aktív a pasív súvahy**

**AKTÍVA**

Celkové aktíva dosiahli k 31.12.2014 hodnotu 60 836 159 tis. eur, čo je v porovnaní s rokom 2013 viac o 2 184 100 tis. eur. Celkové aktíva sú tvorené najmä dlhodobým hmotným majetkom (66 %), dlhodobým finančným majetkom (13,4 %), pohľadávkami (7,8 %) a finančnými účtami (5,2 %).

**V medziročnom porovnaní vzrástol neobežný majetok o 3 904 709 tis. eur, obežný majetok poklesol o 1 687 604 tis. eur a účty časového rozlíšenia poklesli o 33 005 tis. eur.**

V rámci neobežného majetku dosiahol prírastok najmä dlhodobý finančný majetok, a to
2 136 124 tis. eur z dôvodu zmeny vykázania niektorých obchodných spoločností v ústrednej správe, ktoré boli v predchádzajúcom období vykázané v rámci skupiny podnikov, ktorých podiely spravoval Fond národného majetku SR (FNM SR). Tieto obchodné spoločnosti spracovali za rok 2014 podrobný konsolidačný balík spolu s informáciami o ich dlhodobom finančnom majetku. Rozhodujúcu zmenu vo finančnom majetku súhrnného celku, ale aj v iných položkách aktív a pasív spôsobilo zaradenie Slovenského plynárenského priemyslu, a.s. do kapitoly Ministerstva hospodárstva SR. Ďalšie prírastky finančného majetku boli dosiahnuté použitím metódy vlastného imania pri konsolidácii spoločností Slovenské elektrárne, a.s., Západoslovenská energetika, a.s., Stredoslovenská energetika, a.s. a Východoslovenská energetika, a.s., čo znamenalo ocenenie podielov na hodnote aktuálneho vlastného imania týchto spoločností. V predchádzajúcom účtovnom období boli vykázané tieto podiely v rámci FNM SR v historickom ocenení.

V obežnom majetku sa zvýšila najmä hodnota zásob o 713 707 tis. eur a hodnota pohľadávok
o 132 228 tis. eur, ale tieto prírastky boli absorbované úbytkom finančných účtov o 2 257 147 tis. eur.

**A. Neobežný majetok**

**A.I. Dlhodobý nehmotný majetok**

Dlhodobý nehmotný majetok súhrnného celku dosiahol k 31.12.2014 hodnotu 793 076 tis. eur. Najväčší podiel tvorí softvér (425 784 tis. eur) a obstaranie dlhodobého nehmotného majetku
(324 265 tis. eur).

|  |  |
| --- | --- |
| **Dlhodobý nehmotný majetok súhrnného celku (v tis. eur)** |  |
| **Druh nehmotného majetku** |  **2014** |  **2013** |
| Softvér | 425 784 | 346 531 |
| Obstaranie nehmotného majetku | 324 265 | 275 907 |
| Oceniteľné práva | 23 756 | 26 863 |
| Ostatný dlhodobý nehmotný majetok | 19 271 | 18 457 |
| **Spolu** | **793 076** | **667 758** |

Dlhodobý nehmotný majetok oproti roku 2013 vzrástol o 125 318 tis. eur, a to najmä z dôvodu prírastku obstarania softvéru a iného nehmotného majetku. Najvyšší prírastok dosiahla ústredná správa 80 238 tis. eur, ostatné subjekty vykázali úbytok 1 099 tis. eur a územná samospráva dosiahla prírastok softvéru 114 tis. eur.

*Softvér*

Softvér ústrednej správy tvorí z celkovej hodnoty softvéru 90 % (prírastok o 3 %), v absolútnej hodnote je to 383 820 tis. eur. Ide o softvér bežného používania na administratívne účely (kancelársky softvér, a to v prípade ak nie je súčasťou dodávky hardvéru, účtovné softvéry, bezpečnostné systémy a podobne). Najväčší podiel však tvoria informačné systémy, ktoré zabezpečujú dôležité úlohy štátnej správy v oblasti správy majetku, peňažného styku, výkazníctva, rozpočtu, výberu daní a cla a podobne (napríklad informačný systém Štátnej pokladnice, Rozpočtový informačný systém, Centrálny konsolidačný systém, Register účtovných závierok, Register obyvateľov a ďalšie). Z tohto dôvodu sa ústredná správa podieľa v najväčšej miere aj na obstarávaní tohto majetku.

V ústrednej správe došlo medziročne k prírastku najmä u kapitoly Úradu vlády SR, a to
o 35 181 tis. eur. V rámci tejto kapitoly vykazuje najvyššie prírastky Národná agentúra elektronických a sieťových služieb z dôvodu realizácie projektov Elektronické služby spoločných modulov Ústredného portálu verejnej správy a prístupových komponentov a realizácia projektu
E-kolkov. Kapitola Ministerstva spravodlivosti SR vykázala zvýšenie hodnoty softvéru o
12 163 tis. eur, z toho softvér samotného úradu je medziročne vyšší o 12 152 tis. eur. Išlo o nákup softvéru pre elektronizáciu súdnych spisov, elektronickú zbierku zákonov, elektronický systém monitorovania odsúdených a obvinených osôb a ďalšie. Ministerstvo dopravy, výstavby a regionálneho rozvoja SR vykázalo zvýšenie hodnoty softvéru o 10 641 tis. eur z dôvodu licencií týkajúcich sa Jednotného informačného systému cestnej dopravy a zálohovacích a integračných softvérov.

*Obstaranie dlhodobého nehmotného majetku*

Hodnota nehmotného majetku zatiaľ nezaradeného do používania dosiahla k 31.12.2014 sumu
324 264 tis. eur a medziročne je vyššia o 48 358 tis. eur. V rámci obstarania dlhodobého nehmotného majetku vykázali organizácie ústrednej štátnej správy ku koncu roka sumu 283 277 tis. eur, územná samospráva spolu 28 196 tis. eur a ostatné subjekty 12 791 tis. eur. V rámci prírastkov išlo najmä o nákup softvéru, licencií a ostatného nehmotného majetku.

**A.II. Dlhodobý hmotný majetok**

Dlhodobý hmotný majetok súhrnného celku dosiahol k 31.12.2014 hodnotu 40 321 856 tis. eur. Najväčší podiel tvoria stavby (23 614 512 tis. eur), pozemky (8 767 190 tis. eur) a obstaranie majetku (4 097 704 tis. eur).

|  |  |
| --- | --- |
| **Dlhodobý hmotný majetok súhrnného celku (v tis. eur)** |  |
| **Druh hmotného majetku** |  **2014** |  **2013** |
| Stavby | 23 614 512 | 23 086 466 |
| Pozemky | 8 767 190 | 8 361 847 |
| Obstaranie dlhodobého hmotného majetku | 4 097 704 | 3 622 752 |
| Samostatné hnuteľné veci a súbory hnuteľných vecí | 1 855 770 | 1 767 726 |
| Dopravné prostriedky | 1 526 736 | 1 408 861 |
| Ostatný dlhodobý hmotný majetok | 459 944 | 430 937 |
| **Spolu** | **40 321 856** | **38 678 589** |

*Stavby*

Hodnota stavieb medziročne vzrástla o 528 046 tis. eur. Najvyšší prírastok zaznamenali obce
(309 966 tis. eur), ostatné subjekty 41 632 tis. eur a vyššie územné celky 26 173 tis. eur. Ústredná správa vykázala medziročne vyššiu hodnotu stavieb o 150 274 tis. eur, a to najmä v kapitole Ministerstva dopravy, výstavby a regionálneho rozvoja SR z dôvodu stavieb Letiska M. R. Štefánika v Bratislave, ktoré bolo zahrnuté do ústrednej správy prvý krát ako dcérska účtovná jednotka.

Z celkového medziročného prírastku boli významné napríklad Železnice SR o 127 048 tis. eur z titulu zaradenia dokončených stavieb v rámci modernizácie železničnej siete (stanice, koľajová infraštruktúra), Slovenská správa ciest o 103 170 tis. eur takisto hlavne z dôvodu rekonštrukcie ciest prvej triedy a Slovenský plynárenský priemysel, a.s. o 101 246 tis. eur.

*Pozemky*

Z hodnoty prírastku pozemkov oproti roku 2013 (405 343 tis. eur) zaznamenala ústredná správa
234 131 tis. eur, ostatné subjekty 139 939 tis. eur a územná samospráva 31 273 tis. eur. V ústrednej správe zaznamenalo najvyšší prírastok Letisko M.R. Štefánika, a.s. (146 423 tis. eur) a Národná diaľničná spoločnosť, a.s. z dôvodu vykúpených pozemkov pod budúcou infraštruktúrou
(79 818 tis. eur). Z ostatných subjektov vykazuje významný prírastok Slovenský vodohospodársky podnik, š.p. (104 720 tis. eur) z dôvodu zaradenia pozemkov, ktoré boli do roku 2014 evidované len v podsúvahovej evidencii (pozemky typu E s neurčenými hranicami).

*Obstaranie dlhodobého hmotného majetku*

Hodnota obstarania nového dlhodobého hmotného majetku (zatiaľ nezaradeného do používania) k 31.12.2014 bola 4 097 704 tis. eur, čo znamená medziročný prírastok v hodnote 474 952 tis. eur.

Z celkovej sumy tejto položky majetku vykázali organizácie ústrednej štátnej správy
2 021 555 tis. eur, územná samospráva 1 261 165 tis. eur a ostatné subjekty 814 984 tis. eur. Obstaranie majetku tvorí najmä budúca infraštruktúra v podobe ciest, stavieb a pozemkov.

Ústredná správa zaznamenala najvýraznejší prírastok na hodnote obstarania hmotného majetku, a to 395 483 tis. eur. Rozhodujúci prírastok zaznamenala kapitola Ministerstva dopravy, výstavby a regionálneho rozvoja SR (374 400 tis. eur). V rámci tejto kapitoly vykazujú účtovné jednotky spravujúce a rozvíjajúce cestnú infraštruktúru, napríklad Národná diaľničná spoločnosť, a.s. hodnotu majetku 869 319 tis. eur a Slovenská správa ciest 457 570 tis. eur.

Národná diaľničná spoločnosť, a.s. vykazuje prírastok v hodnote 412 367 tis. eur z dôvodu postupnej výstavby nových diaľničných úsekov. Slovenská správa ciest vykázala medziročne úbytok v hodnote 60 436 tis. eur. Išlo o zaradenie majetku v podobe cestnej infraštruktúry do používania (diela Privádzač Žilina – estakáda, Žilina ľavobrežná, Zvolen Pustý hrad, cesta I/59 Jelenec núdzový záliv, eliminácia bezpečnostných rizík na cestách 1. triedy, a ďalšie).

Celkový prírastok zaznamenali aj ostatné subjekty súhrnného celku, a to 131 445 tis. eur. Najvýznamnejšiu položku vykázali Železnice SR (72 792 tis. eur), Univerzita Komenského v Bratislave (21 673 tis. eur) a Slovenská technická univerzita (15 117 tis. eur). V prípade Železníc SR ide o pokračujúcu modernizáciu železničnej trate a príslušných budov a zariadení k nim. Slovenská technická univerzita obstaráva stroje, prístroje a zariadenia do laboratórií do vedeckého parku, a stavbu Areálu Campus.

Územná samospráva zaznamenala celkový úbytok obstarávaného hmotného majetku o 51 976 tis. eur.

**A.III. Dlhodobý finančný majetok**

Celkovo dlhodobý finančný majetok dosiahol k 31.12.2014 hodnotu 8 190 678 tis. eur a medziročne je vyšší o 2 136 124 tis. eur. Ústredná štátna správa vykázala 5 949 119 tis. eur, obce 1 075 148 tis. eur, vyššie územné celky 9 591 tis. eur a ostatné subjekty 1 156 820 tis. eur.

V rámci dlhodobého finančného majetku sa vykazujú aj podielové cenné papiere a podiely v obchodných spoločnostiach, ktoré nepatria do súhrnného celku (ďalej “iné obchodné spoločnosti“).

Druhú najvyššiu hodnotu v rámci ostatného finančného majetku tvoria podiely Slovenskej republiky v zahraničných finančných inštitúciách ako je napríklad Svetová banka, Európska investičná banka a ďalšie. Rozhodujúcu hodnotu tvorí podiel SR v Európskom stabilizačnom mechanizme. Časť týchto podielov je v procese obstarávania, a preto sú vykázané aj ako obstaranie dlhodobého finančného majetku (viď popis nižšie).

Treťou významnou položkou finančného majetku sú pôžičky Štátneho fondu rozvoja bývania, ktoré sa poskytujú nielen subjektom územnej samosprávy, ale aj fyzickým osobám a právnickým osobám mimo súhrnného celku (napr. bytové družstvá, bytové spoločenstvá).

|  |  |
| --- | --- |
| **Dlhodobý finančný majetok súhrnného celku (v tis. eur)** |  |
| **Druh finančného majetku** | **2014** | **2013** |
| Podielové cenné papiere  | 5 091 383 | 2 989 607 |
| Obstaranie dlhodobého finančného majetku | 974 151 | 1 067 341 |
| Ostatný dlhodobý finančný majetok | 1 092 215 | 1 027 112 |
| Pôžičky | 1 000 216 | 939 953 |
| Dlhové cenné papiere | 32 713 | 30 541 |
| **Spolu** | **8 190 678** | **6 054 554** |

*Podielové cenné papiere a podiely v dcérskej účtovnej jednotke*

V rámci tejto položky dlhodobého finančného majetku sa vykazujú majetkové účasti v iných obchodných spoločnostiach, ktoré predstavujú minimálne 51% podiel na ich vlastnom imaní. Hodnota tohto dlhodobého finančného majetku dosiahla k 31.12.2014 sumu 30 665 tis. eur a je medziročne nižšia o 879 486 tis. eur. Tento medziročný pokles bol spôsobený hlavne prevodom podielu štátu v SPP, a.s., ktorý bol do augusta 2014 v správe FNM SR. K 31.12.2014 sa vykazoval v rámci kapitoly Ministerstva hospodárstva SR, ako dcérska účtovná jednotka, a pri následnom zostavovaní konsolidovanej účtovnej závierky kapitoly Ministerstva hospodárstva SR bol tento podiel eliminovaný v súlade s postupmi konsolidácie. Rovnako tomu bolo aj v prípade prevodu podielu v spoločnosti Letisko M.R. Štefánika, a.s., ktoré k 31.12.2014 bolo konsolidované v rámci kapitoly Ministerstva dopravy, výstavby a regionálneho rozvoja SR. Celkový úbytok cenných papierov a podielov vo FNM predstavoval 885 062 tis. eur.

Podiely ústrednej štátnej správy ako aj vyšších územných celkov boli eliminované prostredníctvom systémového spracovania konsolidovaných účtovných závierok kapitol štátneho rozpočtu a jednotlivých samosprávnych krajov.

*Podielové cenné papiere a podiely v spoločnosti s podstatným vplyvom*

V rámci tejto položky dlhodobého finančného majetku sa vykazujú majetkové účasti v iných obchodných spoločnostiach, ktoré predstavujú 20 až 50% podiel na ich vlastnom imaní a účtovná jednotka nie je definovaná ako spoločná účtovná jednotka dvoch alebo viacerých účtovných jednotiek súhrnného celku.

Rozhodujúcu hodnotu však predstavujú podiely obchodných spoločností štátu v iných podnikateľských subjektoch (tzv. obchodné spoločnosti v druhom resp. treťom rade). Tieto podiely sú v niektorých podnikoch štátu vykázané na základe konsolidovanej účtovnej závierky a precenené metódou vlastného imania.

Dlhodobý finančný majetok vo forme týchto podielov dosiahol k 31.12.2014 sumu 4 173 820 tis. eur a medziročne sa hodnota zvýšila o 2 946 895 tis. eur. Tento prírastok bol spôsobený hlavne prevodom už spomenutých spoločností zo správy FNM SR do kapitoly Ministerstva hospodárstva SR, čo predstavuje hodnotu tejto kapitoly na cenných papieroch vo výške 2 259 930 tis. eur.

V druhom rade samotná obchodná spoločnosť SPP, a.s. vykázala podiely v iných spoločnostiach, a to v hodnote 1 764 090 tis. eur, keďže v minulom účtovnom období nebol SPP, a.s. zahrnutý do konsolidácie úplnou metódou.

Obce v rámci tejto položky vykázali 97 345 tis. eur, vyššie územné celky 9 015 tis. eur a ostatné subjekty 3 735 tis. eur.

*Realizovateľné cenné papiere*

Realizovateľné cenné papiere znamenajú podiely na základnom imaní obchodnej spoločnosti vo výške menej ako 20 %. Z celkovej hodnoty 886 897 tis. eur vlastnia rozhodujúcu hodnotu subjekty územnej samosprávy 737 353 tis. eur, ako minoritné podiely v obchodných spoločnostiach z oblasti dodávky vody, výroby tepla a osobnej prepravy. Medziročný prírastok v hodnote 34 367 tis. eur bol vykázaný hlavne samotnými obcami (33 902 tis. eur). Ostatnú časť vykazuje hlavne Fond národného majetku SR (129 617 tis. eur) a ústredná správa (19 283 tis. eur).

*Pôžičky*

V rámci pôžičiek vykazuje najvýznamnejšiu hodnotu Štátny fond rozvoja bývania, a to
984 124 tis. eur a Environmentálny fond 15 326 tis. eur. Zvýšenie hodnoty pôžičiek oproti roku 2013 bolo spôsobené vyššími pôžičkami Štátneho fondu rozvoja bývania.

*Ostatný dlhodobý finančný majetok*

V ostatnom dlhodobom finančnom majetku sa vykazujú hlavne vklady Slovenskej republiky v medzinárodných finančných inštitúciách. Z celkovej sumy k 31.12.2014 vykázala ústredná správa hodnotu 873 039 tis. eur a v rámci nej Ministerstvo financií SR 868 011 tis. eur. Ide o podiely na kapitálovej účasti v rôznych medzinárodných finančných inštitúciách, ktoré boli založené spolu s vládami iných krajín alebo medzinárodnými organizáciami.

|  |  |
| --- | --- |
| **Prehľad majetkovej účasti SR v medzinárodných inštitúciách (v tis. eur)** |  |
| **Medzinárodná inštitúcia** |  **2014** |  **2013** |
| Európsky stabilizačný mechanizmus (ESM) | 659 200 | 527 360 |
| Európska investičná banka | 105 314 | 98 337 |
| Skupina Svetovej banky  | 40 649 | 38 134 |
|  z toho:  |  |  |
| Medzinárodná banka pre obnovu a rozvoj  | 17 436 | 17 210 |
| Medzinárodná asociácia pre rozvoj  | 18 498 | 17 122 |
| Mnohostranná agentúra pre investičné záruky  | 643 | 570 |
| Medzinárodná finančná korporácia  | 3 671 | 3 232 |
| Európska banka pre obnovu a rozvoj  | 26 215 | 24 742 |
| Medzinárodná investičná banka  | 21 481 | 15 188 |
| Medzinárodná banka pre hospodársku spoluprácu | 12 473 | 12 474 |
| Rozvojová banka Rady Európy | 2 397 | 2 397 |
| Európsky finančný stabilizačný nástroj (EFSF) | 282 | 282 |
| **Spolu** | **868 011** | **718 914** |

Medziročne došlo k zvýšeniu hodnoty vkladov Slovenskej republiky v medzinárodných finančných inštitúciách, ktoré sú v správe Ministerstva financií SR o 149 097 tis. eur. Na tomto zvýšení sa najviac podieľalo splatenie upísaného podielu v Európskom stabilizačnom mechanizme tzv. trvalý euroval (ESM) vo výške 131 840 tis. eur.

Na základe emisného plánu Európskej investičnej banky a upísaného podielu SR v minulom účtovnom období v hodnote 12 999 tis. eur, došlo v roku 2014 k splateniu upísaného podielu v objeme
6 500 tis. eur. Vklad na účet ručenia členského štátu v rámci Európskej investičnej banky predstavoval v roku 2014 sumu 477 tis. eur.

V rámci skupiny Svetovej banky došlo k zvýšeniu podielu v Medzinárodnej asociácii pre rozvoj, a to o 825 tis. eur a zároveň k zvýšeniu devízovej časti v dolároch o 551 tis. eur. Ostatné podiely v skupine svetovej banky sa znížili z dôvodu precenenia dolárovej časti vkladu.

Podiel v Európskej banke pre obnovu a rozvoj sa znížil z dôvodu precenenia dolárovej časti o 226 tis. eur.

*Obstaranie dlhodobého finančného majetku*

Hodnota novo obstarávaného finančného majetku k 31.12.2014 bola 974 151 tis. eur a oproti roku 2013 sa znížila o 93 190 tis. eur. Takmer celú sumu tvorí obstaranie podielov na základnom imaní medzinárodných finančných inštitúcií, ktoré sú v správe Ministerstva financií SR.

|  |  |
| --- | --- |
| **Obstaranie finančného majetku v medzinárodných inštitúciách (v tis. eur)** |  |
| **Medzinárodná inštitúcia** |  **2014** |  **2013** |
| Upísaný a nesplatený podiel na zvýšení základného imania Európskej investičnej banky | 580 496 | 586 996 |
| Upísaný a nesplatený podiel na základnom imaní Medzinárodnej banky pre obnovu a rozvoj | 385 984 | 339 803 |
| Upísaný a nesplatený podiel na základnom imaní ESM  | 0 | 131 840 |
| **Spolu** | **966 480** | **1 058 639** |

Úbytok bol najmä z dôvodu zaradenia obstaraných podielov v ESM v hodnote 131 840 tis. eur do ostatného dlhodobého finančného majetku. Podiel v Európskej investičnej banke sa znížil o 6 500 tis. eur takisto z dôvodu splatenia vkladu a jeho zaradenia do ostatného dlhodobého finančného majetku. Zvýšenie hodnoty obstarávaného podielu v Medzinárodnej banke pre obnovu a rozvoj v roku 2014 bolo spôsobené precenením dolárovej časti podielu na eurá, a to o 46 181 tis. eur.

**B. Obežný majetok**

**B.I. Zásoby**

Ako zásoby súhrnného celku sa vykazujú materiál na sklade, tovar, výrobky, nedokončená výroba a polotovary a zvieratá. Celková hodnota zásob súhrnného celku k 31.12.2014 dosiahla
2 109 524 tis. eur a oproti roku 2013 hodnota zásob vzrástla o 713 707 tis. eur.

|  |  |
| --- | --- |
| **Zásoby súhrnného celku (v tis. eur)** |  |
| **Druh zásob** |  **2014** |  **2013** |
| Materiál | 1 172 214 | 1 232 920 |
| Tovar | 622 522 | 122 999 |
| Výrobky   | 299 475 | 21 986 |
| Nedokončená výroba a polotovary | 13 080 | 15 530 |
| Zvieratá | 2 233 | 2 382 |
| **Spolu** | **2 109 524** | **1 395 817** |

Na celkovej hodnote zásob sa podieľa najviac ústredná štátna správa (1 501 582 tis. eur) a v rámci nej Ministerstvo obrany SR (945 103 tis. eur), Ministerstvo hospodárstva SR (276 779 tis. eur), Správa štátnych hmotných rezerv SR (111 619 tis. eur) a Ministerstvo vnútra SR (62 598 tis. eur). Ide najmä o materiál vojenského a obranného charakteru, núdzové zásoby Slovenskej republiky a spotrebný materiál.

Medziročný prírastok bol spôsobený zaradením Agentúry pre núdzové zásoby ropy a ropných produktov do súhrnného celku (500 863 tis. eur) a takisto vykázaním zásob SPP, a.s.
(272 891 tis. eur). Najvyšší medziročný úbytok zásob dosiahla ústredná správa, a to 61 390 tis. eur z dôvodu spotreby zásob ako aj odpísania starých a neupotrebiteľných zásob.

**B.II. Zúčtovanie medzi subjektmi verejnej správy**

Zúčtovacie vzťahy sa používajú na zaznamenanie poskytnutých a prijatých bežných a kapitálových transferov medzi subjektmi verejnej správy. Z pohľadu účtovného ide o časovo rozlíšené prostriedky štátneho rozpočtu, rozpočtu obce a vyššieho územného celku, ktoré sú poskytované ostatným organizáciám v rámci verejnej správy. Hodnota transferov k 31.12.2014 bola 954 414 tis. eur, z toho ústredná štátna správa vykázala 898 764 tis. eur, územná samospráva 49 395 tis. eur a ostatné subjekty 6 255 tis. eur. V rámci ústrednej správy vykazuje Jadrová a vyraďovacia spoločnosť, a.s. hodnotu 892 091 tis. eur, ktorá vykazuje pohľadávky z vyraďovania jadrových zariadení a nákladov spojených s odstraňovaním jadrového odpadu.

B.III. Pohľadávky

Pohľadávky súhrnného celku sú vykazované sumárne, teda dlhodobé aj krátkodobé pohľadávky spolu. Úhrnom dosiahli sumu 4 719 214 tis. eur, z toho dlhodobé 620 114 tis. eur a krátkodobé
4 099 100 tis. eur. Za dlhodobé pohľadávky sa považujú také, ktorých zostatková doba splatnosti je dlhšia ako 1 rok odo dňa, ku ktorému sa zostavuje súhrnná účtovná závierka.

Z pohľadu činnosti jednotlivých subjektov súhrnného celku môžeme konštatovať, že za rozpočtové a príspevkové organizácie, obce a vyššie územné celky sú najdôležitejšie pohľadávky z daní, poplatkov a nedaňové pohľadávky. Štátne podniky a obchodné spoločnosti vykazujú najväčší podiel na pohľadávkach z obchodných vzťahov, voči odberateľom, zamestnancom a podobne. Do skupiny špecifických pohľadávok môžeme zaradiť operácie štátu na finančných trhoch a pohľadávky voči zahraničiu.

|  |  |
| --- | --- |
| **Pohľadávky súhrnného celku (v tis. eur)** |  |
| **Dlhodobé pohľadávky** |  **2014** |  **2013** |
| Odberatelia | 74 686 | 5 831 |
| Pohľadávky voči zamestnancom | 20 842 | 17 418 |
| Ostatné pohľadávky   | 524 586 | 646 763 |
| **Spolu** | **620 114** | **670 012** |
| **Krátkodobé pohľadávky** |  **2014** |  **2013** |
| Odberatelia | 604 638 | 501 757 |
| Pohľadávky z daňových a colných príjmov | 708 146 | 688 208 |
| Pohľadávky z nedaňových rozpočtových príjmov | 105 678 | 182 082 |
| Zúčtovanie s EÚ | 574 432 | 99 954 |
| Poskytnuté prevádzkové preddavky | 117 238 | 68 903 |
| Pohľadávky voči zamestnancom | 6 247 | 4 450 |
| Ostatné pohľadávky | 1 982 721 | 2 371 620 |
| **Spolu** | **4 099 100** | **3 916 974** |

V porovnaní s rokom 2013 sú pohľadávky úhrnom vyššie o 132 228 tis. eur. Z dlhodobých pohľadávok vykazuje najvyššiu hodnotu Slovenská záručná a rozvojová banka, a.s. (277 279 tis. eur) ako pohľadávky voči prijímateľom úverov. Ďalej Exportno-importná banka vykazuje sumu
191 211 tis. eur z vlastných obchodných vzťahov.

V rámci krátkodobých ostatných pohľadávok vykazuje rozhodujúcu hodnotu Ministerstvo financií SR z titulu špecifických operácií štátu (najmä uloženie finančných prostriedkov v bankách za účelom zhodnotenia voľnej likvidity) vo výške 766 259 tis. eur a pohľadávky voči zahraničiu vo výške 232 633 tis. eur.

Ďalej v rámci ostatných krátkodobých pohľadávok vykazuje pohľadávky Sociálna poisťovňa
(320 836 tis. eur) a Všeobecná zdravotná poisťovňa, a.s. (338 588 tis. eur) z titulu sociálnych a zdravotných odvodov.

|  |  |
| --- | --- |
| **Vybrané pohľadávky SR voči zahraničiu v rámci štátnych finančných aktív (v tis. eur)** |  |
| **Dlžnícka krajina** |  **2014** |  **2013** |
| Kubánska republika | 115 134 | 113 676 |
| bývalá Zväzová republika Juhoslávia | 85 343 | 71 216 |
| Alžírska demokratická ľudová republika | 12 058 | 10 418 |
| Čínska ľudová republika | 9 547 | 9 351 |
| Ruská federácia - Krivoj Rog | 4 212 | 4 139 |
| Kórejská ľudovodemokratická republika | 1 552 | 1 366 |
| Albánska republika | 0 | 367 |
| India | 24 | 22 |
| **Spolu** | **227 870** | **210 555** |

Kubánska republika

Pohľadávka Slovenskej republiky voči Kubánskej republike vznikla na základe viacerých úverových dohôd uzatvorených medzi vládou Československej socialistickej republiky a vládou Kubánskej republiky. Doposiaľ nebola zrealizovaná žiadna forma vysporiadania pohľadávok voči Kubánskej republike. Táto problematika bola predmetom rokovania všetkých doteraz uskutočnených zasadnutí medzivládnych slovensko-kubánskych zmiešaných komisií pre hospodársko-obchodnú a technickú spoluprácu. V roku 2012 kubánska strana potvrdila svoju pripravenosť riešiť dlh Kubánskej republiky voči Slovenskej republike. Následne sa uskutočnilo niekoľko stretnutí na úrovni štátneho tajomníka Ministerstva financií SR s veľvyslankyňou Kubánskej republiky a s viceprezidentom Banco Central de Cuba za účelom prerokovania nedoriešených finančných otázok medzi obidvomi štátmi a stanovenia vhodného mechanizmu na ich vyriešenie.

 Bývalá Zväzová republika Juhoslávia a Slovinsko

Pohľadávka bývalej ČSFR voči bývalej ZRJ vznikla z titulu predbežného vykonávania Platobnej dohody zo dňa 8.2.1991, ktorá bola doplnená Protokolom z roku 1992.

Protokol z roku 1992 rieši, okrem iného úročenie salda na clearingovom likvidačnom účte a prepočítací kurz z nekonvertibilnej meny (clearingový USD) na konvertibilnú menu (USD). Vyriešenie otázky platnosti Protokolu z roku 1992 je dôležité z toho dôvodu, že v súčasnosti suma úrokov viac ako 2-krát prevyšuje sumu istiny.

Pohľadávka SR však nebola uznaná dlžníkom, resp. nebola rozdelená medzi jednotlivé nástupnícke štáty a nebola ani externe rozdelená medzi Slovenskú republiku a Českú republiku. Ministerstvo financií SR preto eviduje pohľadávku voči bývalej Juhoslávii ako celku a nie jednotlivo voči jej nástupníckym štátom.

V marci 2007 sa v Srbsku uskutočnilo trojstranné expertné rokovanie medzi zástupcami Slovenskej republiky, Českej republiky a Srbska. Obdobné rokovanie prebehlo následne v apríli 2007 v Čiernej Hore za účasti príslušných expertov.

Otázka riešenia srbského dlhu voči Slovenskej republike bola aj predmetom zasadnutia slovensko-srbskej zmiešanej komisie pre hospodársku spoluprácu v júni 2011 v Bratislave. V máji 2012 bola pohľadávka SR voči krajinám bývalej Juhoslávie zvýšená o pohľadávku, ktorá bola do toho času evidovaná samostatne ako pohľadávka voči Slovinsku (konkrétne o pohľadávku voči slovinským podnikom Kovintrade a Smelt). K predmetnej zmene v evidencii došlo z dôvodu, že táto pohľadávka je z pohľadu Ministerstva financií SR považovaná za súčasť celkového dlhu bývalej Juhoslávie.

V júni 2013 sa v Belehrade konalo 5. zasadnutie Zmiešanej komisie medzi SR a Srbskou republikou pre hospodársku spoluprácu, na ktorom srbská strana potvrdila platnosť Platobnej dohody zo dňa 8.2.1991, ale odmietla uznať platnosť Protokolu z roku 1992.

Počas 6. zasadnutia Zmiešanej komisie medzi SR a Srbskou republikou pre hospodársku spoluprácu v Bratislave, ktorá sa konala začiatkom decembra 2014 srbská strana potvrdila výšku istiny 11 119 tis. clearingových USD ako svoj záväzok voči SR. Parita clearingového USD voči USD, nominálna úroková sadzba, metóda výpočtu akumulovaných úrokov ako aj podmienky splácania srbského dlhu mali byť predmetom ďalších bilaterálnych rokovaní.

Alžírska demokratická ľudová republika

Pohľadávka vznikla z nesplateného úveru poskytnutého Alžírsku na základe Úverovej dohody medzi vládou Československej socialistickej republiky a vládou Alžírskej demokratickej ľudovej republiky podpísanej dňa 16.11.1984. Evidovaná pohľadávka predstavuje pohľadávku, ktorú alžírska strana neuznáva ako svojho záväzok. Dôvodom je nedokončenie investičnej akcie a jej neuvedenie do prevádzky v súlade s čl. 7 úverovej dohody zo dňa 16.11.1984. SR eviduje jednu tretinu tejto pohľadávky a Česká republika jej zvyšné dve tretiny.

Čínska ľudová republika

Pohľadávka vznikla na základe tzv. barterových obchodov, ktoré sa uskutočňovali medzi bývalými československými podnikmi zahraničného obchodu a príslušnými čínskymi podnikmi v rokoch
1986 - 1990 a 1990 - 1992. V zmysle Protokolu podpísaného medzi Ministerstvom financií SR a Ministerstvom financií ČR o ďalšom postupe pri vysporiadaní pohľadávok a záväzkov Slovenskej republiky a Českej republiky voči zahraničiu zo dňa 1.2.1999 v znení neskorších dodatkov postupujú na základe vzájomnej dohody obe ministerstvá spoločne pri vysporiadaní pohľadávok voči Čínskej ľudovej republike. Doterajšie aktivity vyvinuté Ministerstvom financií SR, Ministerstvom financií ČR a Československou obchodnou bankou, a.s., Praha s cieľom riešiť splácanie pohľadávky, však narazili na komunikačnú bariéru, pretože oslovené inštitúcie štátnej správy Čínskej ľudovej republiky vyhlásili, že Čínska ľudová republika nemá žiadny nesplatený vládny dlh a že existujúci dlh je dlhom, ktorý vznikol na úrovni čínskych spoločností pôsobiacich v jednotlivých provinciách, ktoré by si ich mali vyriešiť samé. Komunikácia s týmito podnikmi je veľmi zložitá a prakticky nemožná.

 Ruská federácia – Krivoj Rog

Ide o pohľadávku z vládneho úveru poskytnutého bývalou Českou a Slovenskou Federatívnou Republikou (ČSFR) bývalému Zväzu sovietskych socialistických republík (ZSSR) na výstavbu Krivorožského ťažobného a úpravárenského kombinátu okysličených rúd (ďalej „KŤUK“) na území Ukrajiny – Krivoj Rog. Vlastnícke vzťahy ku KŤUK medzi Ruskou federáciou a Ukrajinou však nie sú doteraz vyriešené, a preto je táto pohľadávka vedená samostatne voči Ruskej federácii. Vecná stránka tejto pohľadávky je riešená Ministerstvom hospodárstva SR a za jej účtovno-evidenčnú stránku zodpovedá Ministerstvo financií SR. Vzhľadom na politickú situáciu medzi Ruskou federáciou a Ukrajinou sa nepredpokladá posun v riešení tejto pohľadávky.

Kórejská ľudovodemokratická republika

SR eviduje voči KĽDR dve pohľadávky: jednu v konvertibilnej mene (USD) a druhú v nekonvertibilnej mene. Severokórejská strana prostredníctvom veľvyslanca Slovenskej republiky v Soule požiadala slovenskú stranu o úľavy pri riešení svojho dlhu. Otázku možných úľav severokórejského dlhu Ministerstvo financií SR konzultovalo s Ministerstvom zahraničných vecí a európskych záležitostí SR. Počas opätovnej pracovnej cesty veľvyslanca Slovenskej republiky v Soule do KĽDR, ktorá sa konala na prelome októbra a novembra 2013, veľvyslanec tlmočil severokórejskej strane odmietavé stanovisko Slovenskej republiky k odpusteniu dlhu KĽDR.

Albánska republika

V roku 2014 Albánska republika bezo zvyšku splatila svoj dlh voči Slovenskej republike. Dňa 7.11.2014 bola na účet Ministerstva financií SR vedený v Štátnej pokladnici pripísaná posledná splátka istiny a úrokov. Albánska republika splácala svoj dlh v súlade s Dohodou medzi vládou Slovenskej republiky a Radou ministrov Albánskej republiky o reštrukturalizácii a splatení záväzku Albánskej republiky voči Slovenskej republike, ktorá bola podpísaná dňa 26.5.2005 v Bratislave a platnosť nadobudla 18.11.2005. Splácanie prebiehalo bez problémov.

India

Pohľadávka Slovenskej republiky voči Indickej republike bola v plnej výške vysporiadaná v roku 2004 formou deblokácií. V roku 2006 si Československá obchodná banka, a.s., Praha uplatnila u Reserve Bank of India nárok zo zaisťovacej doložky v trojstrannej dohode o externom rozdelení pohľadávok uzatvorenej medzi Reserve Bank of India, ČSOB, a.s., Praha a NBS. Tento nárok Reserve Bank of India akceptovala ako nárok Slovenskej republiky za obdobie, v ktorom pohľadávka nebola rozdelená medzi SR a ČR. O tejto skutočnosti bolo Ministerstvo financií SR informované listom NBS z júla 2013.

V záujme riešenia tejto pohľadávky sa uskutočnilo stretnutie zástupcov Veľvyslanectva Indickej republiky v SR so zástupcami NBS, na ktorom bol indickej strane vysvetlený dôvod ako táto pohľadávka vznikla a prečo doposiaľ nebola vysporiadaná. Zároveň NBS tlmočila požiadavku MF SR na vysporiadanie pohľadávky v mene EUR alebo v inej konvertibilnej mene. Indická strana požiadala o písomné zaslanie podkladov a vyžiadala si aj kópie medzibankového protokolu. NBS požadované dokumenty zaslala Veľvyslanectvu Indickej republiky v júni 2014.

Z krátkodobých pohľadávok sú ďalej významné pohľadávky daňové a colné v správe Ministerstva financií SR v sume 708 131 tis. eur. Medziročne sú pohľadávky z daní a cla v netto hodnote vyššie o 19 923 tis. eur.

Na krátkodobých pohľadávkach voči odberateľom sa podieľala ústredná správa 507 934 tis. eur, a z toho obchodné spoločnosti 459 690 tis. eur. V rámci tejto sumy vykazuje najvýznamnejšiu hodnotu SPP, a.s., a to 275 828 tis. eur voči svojím odberateľom zemného plynu a ostatných dodávok tovarov a služieb. Ostatné subjekty vykázali 24 420 tis. eur a územná samospráva spolu 72 285 tis. eur.

Pohľadávky z prostriedkov EÚ sa medziročne zvýšili o sumu 474 478 tis. eur. Ide o prostriedky, ktoré subjekty verejnej správy a obchodné spoločnosti dostávajú zo zdrojov EÚ prostredníctvom štátneho rozpočtu. Na tejto sume sa podieľa najmä Ministerstvo financií SR (277 186 tis. eur), Jadrová a vyraďovacia spoločnosť, a.s. (199 838 tis. eur) a Žilinská Univerzita (81 543 tis. eur). V prípade Ministerstva financií SR ide o pohľadávky Certifikačného orgánu z predložených súhrnných žiadostí v rámci národných projektov a predstavujú očakávané príjmy na ich financovanie z rozpočtu EÚ.

B.IV. Finančné účty a krátkodobý finančný majetok

Ako finančné účty, resp. krátkodobý finančný majetok sa vykazujú hlavne peniaze na bankových účtoch, účtoch v Štátnej pokladnici, ceniny (napr. kolky, poštové známky, stravné lístky a podobne). Ďalej sa tu vykazujú krátkodobé majetkové a dlhové cenné papiere.

Hodnota finančných účtov a krátkodobého finančného majetku k 31.12.2014 bola 3 208 316 tis. eur. Z toho najvyššiu sumu tvorili *bankové účty* v hodnote 1 795 595 tis. eur a*účty Štátnej pokladnice* v sume 1 039 754 tis. eur.

|  |  |
| --- | --- |
|  **Finančné účty a krátkodobý finančný majetok súhrnného celku (v tis. eur)** |  |
| **Finančné účty** |  **2014** |  **2013** |
| Bankové účty | 1 795 595 | 1 981 582 |
| Účty Štátnej pokladnice | 1 039 754 | 2 774 147 |
| Pokladnica a ceniny | 65 591 | 68 035 |
| **Spolu** | **2 900 940** | **4 823 764** |

|  |  |  |
| --- | --- | --- |
| **Krátkodobý finančný majetok** |  **2014** |  **2013** |
| Realizovateľné cenné papiere | 255 742 | 612 272 |
| Dlhové cenné papiere | 51 349 | 29 210 |
| Majetkové cenné papiere | 95 | 128  |
| Ostatný krátkodobý finančný majetok | 190 | 86 |
| **Spolu** | **307 376** | **641 696** |

Z bankových účtov vykazujú najvyššiu hodnotu obce (693 631 tis. eur), ústredná správa
(753 354 tis. eur) a ostatné subjekty súhrnného celku (347 774 tis. eur). Z hodnoty bankových účtov bola eliminovaná čiastka 2 622 165 tis. eur z dôvodu, že išlo o účty klientov Štátnej pokladnice a tieto sú predmetom konsolidácie. Z eliminovanej hodnoty tvorili najvyššiu časť účty Národného jadrového fondu (1 225 130 tis. eur) a Sociálnej poisťovne (482 073 tis. eur). Medziročný úbytok na finančných účtoch v hodnote 1 922 824 tis. eur bol spôsobený najmä znížením vkladových a bežných účtov Štátnej pokladnice (1 734 394 tis. eur). Zostatok na bankových účtoch vykázaný v súhrnnej účtovnej závierke predstavujú prostriedky mimo účtov Štátnej pokladnice, vedené v komerčných bankových inštitúciách (z obcí je to 100 % hodnoty, keďže nie sú klientmi Štátnej pokladnice).

*Krátkodobý finančný majetok*

V rámci krátkodobého finančného majetku došlo medziročne k významnému poklesu najmä realizovateľných cenných papierov Fondu národného majetku SR o 356 501 tis. eur z dôvodu prevodu podielov v obchodných spoločnostiach do správy kapitol ŠR.

B.V. Poskytnuté návratné finančné výpomoci

Návratné finančné výpomoci sú špecifikom pre štátnu správu a územnú samosprávu. V rámci ústrednej správy môže návratné finančné výpomoci poskytovať Ministerstvo financií SR a iný orgán štátnej správy, ak tak umožňuje príslušný zákon (Ministerstvo zdravotníctva SR).

Zo strany Ministerstva financií SR boli v roku 2014 poskytnuté nové návratné finančné výpomoci, a to hlavne mestám SR v objeme 22 700 tis. eur. Tieto boli však na úrovni súhrnného celku eliminované. Pôvodne poskytnuté výpomoci zo strany Ministerstva financií SR voči podnikateľským subjektom mimo súhrnného celku sa prehodnocujú, pokiaľ ide o ich návratnosť a k nesplácaným výpomociam sa tvoria opravné položky, alebo sa so súhlasom vlády Slovenskej republiky trvalo odpisujú do nákladov.

|  |  |
| --- | --- |
| **Návratné finančné výpomoci súhrnného celku (v tis. eur)** |  |
| **Druh výpomoci** |  **2014** |  **2013** |
| Podnikateľským subjektom | 243 | 1 288 |
| Subjektom v rámci konsolidovaného celku | 428 | 641 |
| Subjektom verejnej správy | 564 | 618 |
| Fyzickým osobám | 199 | 202 |
| Ostatným organizáciám | 1 839 | 2 945 |
| **Spolu** | **3 273** | **5 694** |

K 31.12.2014 vykazoval súhrnný celok 3 273 tis. eur z poskytnutých výpomocí, z toho 879 tis. eur dlhodobých a 2 394 tis. eur krátkodobých. Z pohľadu subjektov vykazovala najvyššiu hodnotu územná samospráva, a to v sume 3 021 tis eur, z toho dlhodobé výpomoci 2 193 tis. eur. Ústredná štátna správa vykázala po konsolidácii 252 tis. eur.

C. Časové rozlíšenie aktív

V rámci časového rozlíšenia na strane aktív sa vykazujú náklady budúcich období a príjmy budúcich období. Položky časového rozlíšenia slúžia na zaznamenanie časového nesúladu medzi výdavkami a nákladmi a medzi príjmami a výnosmi. Uplatňujú sa v účtovníctve z dôvodu akruálneho princípu účtovania, podľa ktorého sa náklady a výnosy účtujú do obdobia, s ktorým časovo a vecne súvisia.

Časové rozlíšenie aktív bolo k 31.12.2014 v hodnote 535 808 tis. eur a medziročne sa znížilo
o 33 005 tis. eur. Náklady budúcich období dosiahli hodnotu 459 950 tis. eur a príjmy budúcich období 75 858 tis. eur.

Rozhodujúci podiel na nákladoch budúcich období má ústredná správa, a to 427 831 tis. eur. Najvyššiu hodnotu vykazuje Národná diaľničná spoločnosť, a.s. (191 584 tis. eur) hlavne za používanie mýtneho systému, Ministerstvo financií SR vykazuje 177 404 tis. eur ako časovo rozlíšené úroky zo štátnych cenných papierov a úverov. Ďalej významnú hodnotu vykazuje a Všeobecná zdravotná poisťovňa 27 543 tis. eur z dôvodu časovo rozlíšených platieb na činnosť Úradu pre dohľad nad zdravotnou starostlivosťou a príspevku Národnému informačnému centru zdravotníckych informácií.

Územná samospráva vykázala hodnotu 17 035 tis. eur náklady budúcich období a sumu 22 099 tis. eur ako príjmy budúcich období. Ostatné subjekty vykázali náklady budúcich období vo výške
14 172 tis. eur a príjmy budúcich období vo výške 33 123 tis. eur. V medziročnom porovnaní sa ich hodnoty významne nemenili.

PASÍVA

Celkové pasíva dosiahli k 31.12.2014 hodnotu 60 836 159 tis. eur, čo je v porovnaní s rokom 2013 viac o 2 184 100 tis. eur. Celkové pasíva sú tvorené vlastným imaním (-23 %), záväzkami
(109 %) a časovým rozlíšením (14 %).

Na zvýšení celkových pasív sa podieľalo najmä zvýšenie záväzkov o 16 447 046 tis. eur a súčasné zníženie vlastného imania o 14 711 879 tis. eur. Toto výrazné medziročné zníženie vlastného imania subjektov súhrnného celku bolo spôsobené hlavne vykázaním dlhodobých rezerv na zamestnanecké benefity v ústrednej správe. Celkovo rezervy súhrnného celku sú medziročne vyššie o 15 816 542 tis. eur, z toho v ústrednej správe o 15 815 736 tis. eur.

K 31.12.2014 vykázali kapitoly štátneho rozpočtu dlhodobé rezervy na zamestnanecké požitky, ktoré prináležia zamestnancom ústrednej správy na základe príslušnej legislatívy, kolektívnych zmlúv a podobne. Ide o rôzne typy požitkov (benefitov) napríklad odmeny pri pracovnom a životnom jubileu, odstupné a odchodné, výsluhové dôchodky v silových rezortoch, pozostalecké dôchodky a ďalšie. Ministerstvo financií SR na základe expertného odhadu založeného na aktuárskych modeloch revidovalo výšku týchto rezerv z roku 2013, kedy sa prvý krát vykázali rezervy len za kapitolu Ministerstva financií SR.

V roku 2014 predložili štátne rozpočtové a štátne príspevkové organizácie podklady na výpočet rezerv, a tie boli následne vykázané za každú kapitolu samostatne. Z pohľadu metodiky účtovníctva tak ide o snahu konzistentne uplatňovať jeden z ďalších medzinárodných účtovných štandardov pre verejný sektor (IPSAS) a zdokonaľovať tým informácie o záväzkoch štátu z tzv. sociálnych benefitov voči zamestnancom, na ktoré majú nárok na základe platnej legislatívy a rozhodnutia organizácie (resp. vlády, napríklad na základe kolektívnej dohody). Vplyv týchto rezervy je bližšie popísaný v časti vlastného imania a rezerv.

Vlastné imanie

Vlastné imanie súhrnného celku za rok 2014 dosiahlo -14 039 738 tis. eur, z toho oceňovacie rozdiely dosiahli 2 098 tis. eur, výsledok hospodárenia -14 240 263 tis. eur a podiely iných účtovných jednotiek 198 427 tis. eur. Do výsledku hospodárenia minulých období sú zahrnuté aj fondy v rámci vlastného imania, ktorých hodnota za rok 2014 bola 4 878 513 tis. eur.

A.I. Oceňovacie rozdiely

Oceňovacie rozdiely sú tvorené rozdielmi z precenenia majetku a záväzkov v sume 6 615 tis. eur a rozdielmi z precenenia kapitálových účastí v obchodných spoločnostiach, ktoré nepatria
do súhrnného celku v hodnote -4 517 tis. eur. Oceňovacie rozdiely úhrnom sú medziročne nižšie
o 335 532 tis. eur. Vplyv na túto zmenu mali najmä hodnoty ústrednej správy (-302 893 tis. eur) a v rámci nej Ministerstvo financií SR, ktoré z dôvodu zmeny účtovných postupov zúčtovalo z oceňovacích rozdielov do výsledku hospodárenia bežného roku kurzové rozdiely z derivátových obchodov (-267 616 tis. eur). Tieto rozdiely sa už nevykazujú ako súčasť vlastného imania, ale predstavujú náklady alebo výnosy bežného obdobia, ku dňu realizovania obchodov alebo pri precenení derivátov v cudzej mene ku dňu kedy sa zostavuje účtovná závierka.

A.II. Výsledok hospodárenia

Výsledok hospodárenia v sume -14 240 263 tis. eur je tvorený výsledkom hospodárenia za bežné účtovné obdobie vo výške -6 583 412 tis. eur a výsledkom hospodárenia vytvoreným v minulých rokoch v hodnote -7 656 851 tis. eur.

Výsledok hospodárenia minulých rokov bez vplyvu položky fondov dosiahol hodnotu
-12 535 364 tis. eur a medziročne sa znížil o 9 528 224 tis. eur najmä vplyvom výsledku hospodárenia ústrednej správy, ktorý bol medziročne nižší o 8 069 305 tis. eur. To bolo spôsobené hlavne zaúčtovaním dlhodobých rezerv na zamestnanecké benefity do konsolidovaných údajov kapitol štátneho rozpočtu vo výške 11 949 207 tis. eur.

Kladný vplyv na výsledok hospodárenia ústrednej správy malo vykázanie hodnôt za SPP, a.s. vo výške 2 014 056 tis. eur, precenenie podielov v energetických spoločnostiach, ktoré prešli z FNM do ústrednej správy v hodnote 369 986 tis. eur ako aj lepším výsledkom hospodárenia minulých rokov ostatných obchodných spoločností ústrednej správy o 277 668 tis. eur. Okrem týchto významných zmien v roku 2014 je výsledok hospodárenia každý rok ovplyvnený aj presunom účtovného výsledku hospodárenia za predchádzajúci rok, opravami významných nákladov a výnosov minulých období a zúčtovaním ostatných fondov (4 878 513 tis. eur).

Výsledok hospodárenia bežného obdobia 2014 dosiahol zápornú hodnotu -6 583 412 tis. eur a medziročne sa znížil o 5 722 858 tis. eur zo zápornej hodnoty -860 554 tis. eur v roku 2013.
Na zmene výsledku hospodárenia sa opäť podieľali náklady na rezervy ústrednej správy na zamestnanecké benefity vo výške -4 547 837 tis. eur a medziročne záporný výsledok Fondu národného majetku SR vo výške 337 714 tis. eur najmä z dôvodu nižších výnosov z dividend oproti roku 2013.

*Ústredná štátna správa dosiahla pred konsolidáciou výsledok hospodárenia za rok 2014* vo výške
-1 336 110 tis. eur, čo je oproti roku 2013 lepší výsledok hospodárenia o 591 258 tis. eur.
Medziročne lepší výsledok hospodárenia dosiahla kapitola Správy štátnych hmotných rezerv SR o 332 787 tis. eur z dôvodu minuloročného predaja zásob, Ministerstvo financií SR o 194 193 tis. eur, Ministerstvo dopravy, výstavby a regionálneho rozvoja SR o 154 795 tis. eur a Ministerstvo hospodárstva SR o 106 813 tis. eur. Vykázaním tvorby dlhodobých rezerv na zamestnanecké požitky v rámci konsolidovaných výkazov sa však záporný výsledok hospodárenia ústrednej správy za rok 2014 ešte prehĺbil.

A.III. Podiely iných účtovných jednotiek

Podiely iných účtovných jednotiek predstavujú pasívum v podobe vlastníckeho podielu iných účtovných jednotiek v obchodných spoločnostiach, ktoré boli predmetom konsolidácie kapitálu. Vznikajú pri konsolidácii kapitálu obchodných spoločností súhrnného celku, v ktorých subjekty súhrnného celku majú podiel menší ako 100 % ale vyšší ako 51 %. Podiely iných účtovných jednotiek teda jedným číslom vyjadrujú nárok na aktíva a pasíva danej obchodnej spoločnosti, ktoré subjekty súhrnného celku nevlastnia, pretože nevlastnia 100% podiel. Oproti roku 2013 sa zvýšili podiely iných účtovných jednotiek o 164 822 tis. eur, a to najmä v prípade územnej samosprávy o 152 699 tis. eur.

Záväzky, rezervy, bankové úvery a výpomoci

Záväzky, rezervy, bankové úvery a výpomoci spolu ako cudzie zdroje dosiahli hodnotu
66 179 289 tis. eur a medziročne sa cudzie zdroje zvýšili o 16 447 046 tis. eur.

Z celkovej sumy cudzích zdrojov sú najvýznamnejšou položkou záväzky z dlhových cenných papierov vydávaných Agentúrou pre riadenie dlhu a likvidity, ktorá emituje štátne cenné papiere v mene a na účet Ministerstva financií SR na krytie potrieb štátneho rozpočtu. Dlhodobé dlhové cenné papiere vykazované v záväzkoch tvoria z celkovej hodnoty cudzích zdrojov 54,2 % a medziročne ich podiel klesol o 16 % z dôvodu významného nárastu záväzkov z rezerv.

Krátkodobé dlhové cenné papiere vykazované v bankových úveroch a výpomociach tvoria z hodnoty cudzích zdrojov 4,9 %. Celková hodnota záväzkov zo štátnych dlhopisov k 31.12.2014 bola 35 881 604 tis. eur (2013: 34 896 246 tis. eur).

Záväzky z dlhopisov vykazuje aj FNM, z titulu výplaty dlhopisov z bývalej kupónovej privatizácie, v hodnote 15 415 tis. eur (2013: 15 543 tis. eur).

Druhou najväčšou položkou v rámci záväzkov sa medziročne stali dlhodobé rezervy v hodnote 20 060 963 tis. eur, čo predstavuje medziročný prírastok 15 816 542 tis. eur. Bankové úvery a výpomoci boli medziročne nižšie o 10 550 tis. eur.

B.I. Rezervy

Rezervy sú záväzky s neistým časovým vymedzením alebo ich výškou a predstavujú takú povinnosť účtovnej jednotky, ktorá vznikla z minulých udalostí a je pravdepodobné, že v budúcnosti zníži ekonomické úžitky (napr. peňažné prostriedky).

Rezervy sa v súhrnnom celku vytvárajú najmä na:

odstupné, odchodné, prémie a odmeny zamestnancom,

prebiehajúce a hroziace súdne spory,

finančné povinnosti vyplývajúce z ručenia a záruk,

nevyfakturované dodávky a služby,

náklady súvisiace s odstránením znečistenia životného prostredia a odstránenie odpadov.

Celkové rezervy dosiahli k 31.12.2014 hodnotu 20 060 963 tis. eur, z toho dlhodobé 19 252 584 tis. eur a krátkodobé 808 379 tis. eur.

|  |  |
| --- | --- |
| **Rezervy súhrnného celku (v tis. eur)** |  |
| **Druh rezerv** |  **2014** |  **2013** |
| Dlhodobé ostatné | 19 193 424 | 3 082 855 |
| Krátkodobé zákonné | 375 112 | 591 274 |
| Krátkodobé ostatné | 433 266 | 511 744 |
| Dlhodobé zákonné | 59 161 | 58 548 |
| **Spolu** | **20 060 963** | **4 244 421** |

Zákonné rezervy, t. j. rezervy vytvárané na základe príslušných predpisov, boli vykázané v hodnote 434 274 tis. eur. Ostatné rezervy, t.j. rezervy vytvárané na základe účtovných postupov a vnútorných predpisov účtovných jednotiek dosiahli hodnotu 19 626 689 tis. eur.

Medziročná zmena bola spôsobená hlavne zvýšením záväzkov z ostatných rezerv na zamestnanecké benefity, a to hlavne v ústrednej správe. Tieto rezervy dosiahli hodnotu 17 341 055 tis. eur, pričom ide o rezervy na plnenie záväzkov voči všetkým zamestnancom štátnych rozpočtových a štátnych príspevkových organizácií (približne 134 tis. osôb).

Ministerstvo financií SR v roku 2014 spresňovalo spôsob a metodiku výpočtu týchto rezerv a na základe predložených podkladov od jednotlivých správcov kapitol vypočítalo rezervy pre jednotlivé kapitoly prostredníctvom expertného odhadu založeného na aktuárskych princípoch. Ak v roku 2013 boli tieto rezervy vykázané len za kapitolu Ministerstva financií SR a Ministerstva vnútra SR, k 31.12.2014 boli tieto rezervy odhadnuté za všetky kapitoly ŠR (s výnimkou Slovenskej informačnej služby). Preto záväzky z rezerv vytvorených v účtovných jednotkách ústrednej správy tvoria 97,7 % všetkých rezerv súhrnného celku.

Vplyv rezerv na zamestnanecké požitky v ústrednej správe na výsledok hospodárenia k 31.12.2014 bol -16 497 044 tis. eur, z toho na výsledok hospodárenia bežného obdobia -4 547 837 tis. eur.

Z obchodných spoločností ústrednej správy vykazuje najvyššie rezervy Jadrová a vyraďovacia spoločnosť, a.s. vytvorené na záväzky z vyraďovania jadrových elektrární, na likvidáciu a vyraďovanie neenergetických zariadení a rezervy na budúce zamestnanecké požitky. Hodnota rezerv tejto obchodnej spoločnosti k 31.12.2013 dosiahla 1 107 050 tis. eur.

B.II. Zúčtovacie vzťahy

Zúčtovacie vzťahy sa používajú na zaznamenávanie prijatých bežných a kapitálových transferov medzi subjektmi verejnej správy. Z pohľadu účtovníctva ide o časovo rozlíšené prostriedky štátneho rozpočtu, rozpočtu obce a vyššieho územného celku, ktoré sú poskytované ostatným organizáciám. V rámci tejto skupiny záväzkov sa vykazujú aj transfery v územnej samospráve, ktoré neboli predmetom eliminácie a vzťah štátneho rozpočtu voči územnej samospráve z podielových daní.

Hodnota transferov k 31.12.2014 bola 618 080 tis. eur a medziročne boli vyššie o 91 338 tis. eur. Ústredná štátna správa vykázala 368 031 tis. eur, územná samospráva 109 203 tis. eur a ostatné subjekty 140 846 tis. eur.

B.III. Záväzky

Záväzky súhrnného celku dosiahli hodnotu 38 136 467 tis. eur a medziročne sa zvýšili o
549 716 tis. eur. Ako bolo vyššie uvedené, najväčšiu položku záväzkov tvoria*štátom emitované nesplatené dlhodobé dlhopisy*, ktoré dosiahli konsolidovanú hodnotu 35 881 604 tis. eur, pričom v záväzkoch sa vykazuje ich dlhodobá časť vo výške 32 624 422 tis. eur. Krátkodobá časť dlhodobých štátnych dlhopisov sa vykazujú v časti B.IV.

|  |  |
| --- | --- |
|  **Záväzky súhrnného celku (v tis. eur)** |  |
| **Dlhodobé záväzky** |  **2014** |  **2013** |
| Vydané dlhopisy dlhodobé   | 32 624 422 | 31 302 012 |
| Záväzky z termínových operácií | 23 949 | 275 735 |
| Záväzky z nájmu | 25 473 | 44 787 |
| Ostatné záväzky | 757 243 | 1 194 915 |
| **Spolu** | **33 431 087** | **32 817 449** |

|  |  |  |
| --- | --- | --- |
| **Krátkodobé záväzky** |  **2014** |  **2013** |
| Dodávatelia | 1 526 308 | 1 452 325 |
| Záväzky z upísaných nesplatených cenných papierov a vkladov | 974 052 | 1 066 948 |
| Zúčtovanie s EÚ | 224 872 | 354 485 |
| Zamestnanci | 314 724 | 302 108 |
| Zúčtovanie s orgánmi sociálneho a zdravotného poistenia | 320 256 | 284 686 |
| Záväzky z daní a poplatkov | 42 611 | 39 577 |
| Ostatné záväzky | 1 302 557 | 1 269 173 |
| **Spolu** | **4 705 380** | **4 769 302** |

*Dlhodobé záväzky (okrem dlhopisov)*

Medziročný pokles dlhodobých záväzkov bol spôsobený hlavne poklesom ostatných záväzkov Ministerstva financií SR o 245 631 tis. eur, a to hlavne z dôvodu úhrady prevzatých záväzkov za Železnice Slovenskej republiky (240 898 tis. eur), prevzatých záväzkov za spoločnosť Metro, a.s. (3 093 tis. eur) a prevzatých záväzkov za spoločnosť Slovenský vodohospodársky podnik, š.p.
(1 763 tis. eur). Záväzky boli uhradené veriteľom týchto spoločností, ktorými boli zahraničné banky a medzinárodné inštitúcie.

*Záväzky z pevných termínových operácií* sa medziročne znížili o 251 786 tis. eur, z toho Ministerstvo financií SR 218 120 tis. eur z dôvodu zmeny postupov účtovania o derivátoch.

Dlhodobé *záväzky z nájmu* vykazuje najmä Železničná spoločnosť Cargo, a.s. z obchodných vzťahov (17 021 tis. eur), a to hlavne za prenájom dopravnej techniky.

*Krátkodobé záväzky*

*Záväzky voči dodávateľom* dosiahli 1 526 308 tis. eur, z toho subjekty ústrednej správy vykázali
1 066 792 tis. eur, subjekty územnej samosprávy 300 276 tis. eur a ostatné subjekty 159 240 tis. eur. Zníženie krátkodobých záväzkov bolo čiastočne spôsobené vyššou mierou eliminácie vzájomných pohľadávok a záväzkov platobných jednotiek ministerstiev voči certifikačného orgánu (Ministerstvo financií SR) zo schválených žiadostí o platbu EÚ prostriedkov. Záväzky obchodných spoločností sa čiastočne zvýšili vykázaním časti dlhodobých záväzkov, ktorých splatnosť sa očakávala v roku 2014 (napríklad Železničná spoločnosť Cargo Slovakia, a.s. 31 006 tis. eur) a vykázaním záväzkov SPP, a.s. (82 621 tis. eur).

V rámci ústrednej správy vykazujú najvyššiu hodnotu krátkodobých záväzkov najmä obchodné spoločnosti ako Národná diaľničná spoločnosť, a.s. 183 191 tis. eur, Slovenská elektrizačná prenosová sústava, a.s. 111 404 tis. eur, Slovenský plynárenský priemysel, a.s. 82 621 tis. eur a Železničná spoločnosť Slovensko, a. s. 80 707 tis. eur. Celkovo obchodné spoločnosti vykázali 599 750 tis. eur ako záväzky voči svojim externým dodávateľom tovarov a služieb. Štátne rozpočtové organizácie vykázali spolu 106 511 tis. eur a štátne príspevkové organizácie vykázali záväzky voči dodávateľom vo výške 360 530 tis. eur, z toho zdravotnícke zariadenia v ústrednej správe 333 759 tis. eur.

*Záväzky z upísaných a nesplatených cenných papierov* vykazuje najmä Ministerstvo financií SR, a to 966 479 tis. eur. Ide o upísané a nesplatené vklady na základnom imaní medzinárodných inštitúcií, resp. ich zvýšení (viď časť A.III. Dlhodobý finančný majetok). Hodnota tohto záväzku je medziročne nižšia o 92 159 tis. eur, pričom išlo o splatenie podielu v Európskom stabilizačnom mechanizme
(131 840 tis. eur), splatenie podielu v Európskej investičnej banke (6 500 tis. eur) a naopak zvýšenie hodnoty upísaných podielov v cudzej mene z dôvodu ich precenenia.

Záväzky zo zúčtovania s EÚ dosiahli úhrnom 224 872 tis. eur, z toho ústredná správa vykazuje
222 190 tis. eur. Ide o zúčtovanie prijatých prostriedkov z rozpočtu EÚ a iných finančných nástrojov. Najväčšia časť záväzku vykazuje Ministerstvo pôdohospodárstva a rozvoja vidieka SR 167 629 tis. eur, ktoré spolufinancuje programy v oblasti poľnohospodárstva a prideľuje priame platby. Ministerstva financií SR ako certifikačný orgán, ktorý prijíma a následne poskytuje prostriedky na financovanie projektov štrukturálnych fondov, Kohézneho fondu a iných finančných nástrojov vykazuje 27 040 tis. eur.

Najvyšší úbytok zaznamenalo Ministerstvo financií SR, a to 132 565 tis. eur z dôvodu medziročne vyšších pohľadávok z očakávaných príjmov ako záväzkov zo skutočne prijatých prostriedkov. Tieto pohľadávky sa vykazujú na základe predložených žiadostí o platbu na Európsku Komisiu.

*Záväzky voči zamestnancom* boli vykázané úhrnom 314 724 tis. eur, z toho ústredná správa vykázala 165 179 tis. eur, územná samospráva 106 767 tis. eur a ostatné subjekty 42 778 tis. eur, pričom ide najmä o predpis miezd za mesiac december vyplácaných nasledujúce účtovné obdobie.

*Záväzky zo sociálneho a zdravotného poistenia*, ktoré neboli predmetom konsolidácie v súhrnnom celku dosiahli 320 256 tis. eur, z toho ústredná štátna správa vykázala 180 522 tis. eur, územná samospráva 111 013 tis. eur a ostatné subjekty 28 721 tis. eur.

*V rámci ostatných krátkodobých záväzkov* sa vykazujú záväzky platobných jednotiek ministerstiev (384 091 tis. eur), prijaté transfery od subjektov mimo verejnej správy (198 054 tis. eur), prijaté preddavky (143 180 tis. eur), záväzky Všeobecnej zdravotnej poisťovne, a.s. (97 051 tis. eur), pôžičky Slovenskej záručnej a rozvojovej banky, a.s. (109 041 tis. eur), nevyfakturované dodávky (57 867 tis. eur) a ostatné záväzky z dodávateľsko-odberateľských vzťahov.

B.IV. Bankové úvery a výpomoci

Bankové úvery, výpomoci a krátkodobé dlhové cenné papiere dosiahli hodnotu spolu
7 363 779 tis. eur, čo je medziročne menej o 10 549 tis. eur. Pokles zaznamenali najmä štátne krátkodobé dlhopisy o 348 552 tis. eur a krátkodobé výpomoci o 4 291 tis. eur. Prírastok zaznamenali dlhodobé bankové úvery o 334 534 tis. eur a krátkodobé úvery o 7 892 tis. eur.

*Bankové úvery*

Bankové úvery dosiahli k 31.12.2014 hodnotu 4 089 982 tis. eur, z toho bežné bankové úvery
509 656 tis. eur a dlhodobé úvery 3 580 326 tis. eur.

Z celkovej hodnoty bankových úverov vykazuje ústredná správa sumu 2 572 980 tis. eur,
z toho Ministerstvo financií SR sumu 1 569 553 tis. eur z úverov od zahraničných finančných inštitúcií.

|  |  |  |
| --- | --- | --- |
| **Úvery SR voči zahraničným inštitúciám (v tis. eur)** |  |  |
| **Finančná inštitúcia** |  **2014** |  **2013** |
| Európska investičná banka  | 1 499 633 | 1 507 276 |
| Medzinárodná banka pre obnovu a rozvoj  | 29 725 | 57 252 |
| Japonská banka pre medzinárodnú spoluprácu | 40 195 | 44 459 |
| Rozvojová banka Rady Európy  | 0 | 97 |
| **Spolu** | **1 569 553** | **1 609 084** |

Najväčšiu položku tvorí úver od Európskej investičnej banky (EIB) prijatý na základe Dohody o financovaní medzi Európskou investičnou bankou a Ministerstvom financií SR – Rámcový úver na financovanie prioritných projektov v rámci Národného strategického referenčného rámca SR na roky 2007-2013. Z týchto prostriedkov sa spolufinancujú jednotlivé operačné programy z oblasti dopravy, infraštruktúry, životného prostredia, informatizácie spoločnosti, konkurencieschopnosti a podobne. Najobjemnejším programom je práve operačný program dopravy, kde sa investuje do modernizácie železničných staníc, železničných dráh, nákupu nových vlakových súprav pre osobnú dopravu a podobne. V roku 2014 neboli čerpané žiadne ďalšie prostriedky z tohto úveru.

Zvyšnú časť dlhodobých úverov vykazujú obchodné spoločnosti, ako napríklad Národná diaľničná spoločnosť, a.s. 260 240 tis. eur, Slovenská záručná a rozvojová banka, a.s. 132 028 tis. eur, Železničná spoločnosť Slovensko, a.s. 121 095 tis. eur, Slovenský plynárenský priemysel, a.s. 84 089 tis. eur. Spolu obchodné spoločnosti ústrednej správy vykazujú dlhodobé úvery v hodnote 706 997 tis. eur.

Územná samospráva vykázala zostatok úverov po konsolidácii v hodnote 1 165 300 tis. eur,
čo predstavuje medziročné zvýšenie o 41 477 tis. eur.

Na prírastku dlhodobých úverov sa podieľali najmä štátne podniky sumou 262 689 tis. eur, z toho hlavne Vodohospodárska výstavba, š.p. (205 843 tis. eur), keďže zmenila spôsob financovania svojich dlhodobých potrieb z návratnej finančnej výpomoci na komerčný úver. Zo štátnych podnikov ďalej vykázali prírastok Železnice SR (62 739 tis. eur). Celková hodnota dlhodobých úverov štátnych podnikov dosiahla 321 570 tis. eur.

Verejné vysoké školy, štátne fondy a ostatné subjekty verejnej správy nevykázali žiadne úvery.

*Finančné výpomoci*

Finančné výpomoci dosiahli k 31.12.2014 hodnotu 1 200 tis. eur, pričom išlo najmä o prijaté výpomoci zo strany územnej samosprávy (1 084 tis. eur).

*Krátkodobé dlhové cenné papiere*

V rámci krátkodobých dlhových cenných papierov sa vykazujú štátne dlhopisy, ktorých doba splatnosti je kratšia ako jeden rok odo dňa, ku ktorému sa zostavuje súhrnná účtovná závierka a krátkodobé dlhopisy Fondu národného majetku SR.

Hodnota krátkodobých štátnych dlhopisov k 31.12.2014 bola 3 257 182 tis. eur. Medziročne sa hodnota týchto štátnych dlhových nástrojov znížila o 348 552 tis. eur.

Hodnota dlhových cenných papierov Fondu národného majetku SR dosiahla 15 415 tis. eur a medziročne sa znížila o 128 tis. eur.

Časové rozlíšenie pasív

V rámci časového rozlíšenia na strane pasív sa vykazujú výnosy budúcich období a výdavky budúcich období. Položky časového rozlíšenia slúžia na zachytenie časového nesúladu medzi výdavkami a nákladmi a príjmami a výnosmi. Uplatňujú sa v účtovníctve z dôvodu akruálneho princípu účtovania, podľa ktorého sa náklady a výnosy účtujú do obdobia, s ktorým časovo a vecne súvisia.

Časové rozlíšenie pasív dosiahlo k 31.12.2014 hodnotu 8 696 608 tis. eur, z toho výnosy budúcich období 8 665 967 tis. eur a výdavky budúcich období 30 6401 tis. eur. Medziročne sa hodnota časového rozlíšenia pasív zvýšila o 448 933 tis. eur. Takmer celkový prírastok (447 286 tis. eur) tvorili práve časovo rozlíšené výnosy, najmä v podobe prijatých kapitálových transferov, ktoré sa do výnosov bežného obdobia časovo a vecne rozpúšťajú s dosahovanými nákladmi.

Najvyššiu položku časovo rozlíšených výnosov vykazujú subjekty územnej samosprávy
3 993 930 tis. eur, najmä ako prijaté časovo rozlíšené bežné a kapitálové transfery zo štátneho rozpočtu a od iných subjektov, ktoré v súvislosti s nákladmi postupne zúčtovávajú do výnosov daného obdobia. Na celkovom prírastku sa podieľala ústredná správa s hodnotou 251 021 tis. eur, územná samospráva sumou 194 415 tis. eur a ostatné subjekty zaznamenali nárast len o 1 850 tis. eur.

Ústredná správa vykazuje časovo rozlíšené výnosy v hodnote 2 138 747 tis. eur. V rámci transferov vykazuje najvyššiu hodnotu Ministerstvo dopravy, výstavby a regionálneho rozvoja SR za PPP projekt rýchlostnej cesty R1, ktorý je na strane pasív časovo rozlíšený v konsolidovanej výške 916 886 tis. eur a postupne zúčtovávaný vo výške oprávok do výnosov bežného obdobia. Ministerstvo financií SR vykazuje v rámci výnosov budúcich období prémiu z predaných cenných papierov vo výške 366 377 tis. eur. Ministerstvo vnútra SR vykazuje výnosy budúcich období v hodnote 190 704 tis. eur z titulu prijatých grantov a majetku v správe ministerstva, získaného prepadnutím alebo zabavením majetku od subjektov mimo súhrnného celku. Úrad pre reguláciu elektronických komunikácií a poštových služieb SR (bývalý Telekomunikačný úrad) za príjem z predaja licencií (168 590 tis. eur), Slovenská elektrizačná prenosová sústava, a.s. (104 256 tis. eur) z dôvodu prijatých grantov od banky EBOR na rekonštrukciu elektrickej siete, Úrad pre normalizáciu, metrológiu a skúšobníctvo SR (97 025 tis. eur) ako obstaraný, ale nezaradený majetok do používania súvisiaci s Cyklotrónovým centrom a Jadrová a vyraďovacia spoločnosť, a.s. (82 341 tis. eur) z prijatých prostriedkov od Národného jadrového fondu vyinkasované od elektrárenských spoločností.

Ostatné subjekty vykazujú časovo rozlíšené výnosy v hodnote 2 533 290 tis. eur, a to najmä z titulu časovo rozlíšených transferov (Železnice SR 1 391 440 tis. eur) a ostatných výnosov.

**IV. Informácie o Nákladoch a výnosoch**

NÁKLADY

Náklady súhrnného celku za rok 2014 dosiahli hodnotu 56 224 703 tis. eur (bez nákladov na nekonsolidovanú časť dane z príjmov). Oproti roku 2013 sa celkové náklady znížili o
7 700 795 tis. eur. Zvýšenie nákladov na dlhodobé rezervy a zvýšenie nákladov na poskytnuté transfery malo aj pri vyšších výnosoch z vlastných výkonov oproti roku 2013 rozhodujúci vplyv na dosiahnutý výsledok hospodárenia.

|  |  |  |
| --- | --- | --- |
| **Náklady podľa druhu (v tis. eur)** |  |  |
|  |  **2014** |  **2013** |
| Prevádzkové  | 29 973 459 | 24 335 507 |
| Finančné  | 2 134 172 | 1 710 473 |
| Mimoriadne  | 924 | 1 014 |
| Náklady na transfery | 24 116 148 | 22 476 914 |
| **Spolu** | **56 224 703** | **48 523 908** |

Ako prevádzkové náklady sa vykazujú spotrebované nákupy a služby, osobné náklady, dane a poplatky, odpisy, rezervy a opravné položky a ostatné prevádzkové náklady uvedené v nasledovnom texte.

Spotrebované nákupy a služby

V rámci týchto nákladov tvoria najvyššiu hodnotu náklady na služby 5 369 185 tis. eur (2013: 4 724 427 tis. eur), spotreba materiálu 1 975 324 tis. eur (2013: 1 272 131 tis. eur),
spotreba energií 703 167 tis. eur (2013: 806 716 tis. eur) a predaný tovar 440 463 tis. eur
(2013: 668 755 tis. eur). Medziročný nárast týchto nákladov bol spôsobený najmä rastom spotreby materiálu o 703 193 tis. eur a rastom nákladov na ostatné služby o 642 676 tis. eur.

Spotreba materiálu bola vyššia v ústrednej správe o 711 683 tis. eur a to najmä vplyvom zaradenia SPP, a.s. do obchodných spoločností ústrednej správy. Ide o náklady na materiál v rámci obchodnej činnosti tejto spoločnosti a ich prírastok do súhrnného celku činil 699 656 tis. eur.

Náklady na služby vzrástli najmä na ostatné služby u Slovenskej elektrizačnej a prenosovej sústavy, a.s. o 399 714 tis. eur z obchodov na trhu s elektrickou energiou a u SPP, a.s. o 83 771 tis. eur, ktoré neboli v roku 2013 v agregovaných nákladoch.

Najvýznamnejšiu položku nákladov na služby vykazuje Všeobecná zdravotná poisťovňa, a.s., a to náklady na zdravotnú starostlivosť 1 963 166 tis. eur (2013: 1 908 019 tis. eur) a Slovenská elektrizačná prenosová sústava, a.s. na nákup systémových služieb 703 900 tis. eur.

Osobné náklady

Osobné náklady tvorili najmä mzdové náklady vo výške 5 074 195 tis. eur (2013: 4 803 866 tis. eur), zákonné sociálne poistenie 1 512 156 tis. eur (2013: 1 523 999 tis. eur), zákonné sociálne náklady 292 150 tis. eur (2013: 279 798 tis. eur) a ostatné sociálne poistenia a sociálne náklady 51 443 tis. eur.

Vzhľadom na počet zamestnancov v jednotlivých subjektoch súhrnného celku vykazuje územná samospráva mzdové náklady vo výške 1 818 825 tis. eur, z toho obce 1 322 578 tis. eur a ústredná správa vykázala mzdové náklady vo výške 2 612 082 tis. eur, pričom tieto náklady sú vrátane všetkých obchodných spoločností štátu (432 416 tis. eur). Mzdové náklady rástli v územnej samospráve medziročne o 108 818 tis. eur a v ústrednej správe o 139 052 tis. eur (z toho obchodné spoločnosti 29 502 tis. eur). Celkovo mzdové náklady vrátane ostatných subjektov súhrnného celku boli vyššie oproti roku 2013 o 270 328 tis. eur.

 **Dane a poplatky**

Dane a poplatky boli vykázané v hodnote 35 419 tis eur, oproti roku 2013 sa zvýšili o 13 296 tis. eur. Daň z motorových vozidiel bola vykázaná v hodnote 4 095 tis. eur ako nekonsolidovaná časť nákladov v rámci súhrnného celku. Daň z nehnuteľností, ktorej príjemcom sú obce SR bola eliminovaná v plnej výške, a to 39 788 tis. eur. Ostatné dane a poplatky boli vykázané v hodnote 31 324 tis. eur.

**Odpisy, rezervy a opravné položky**

Náklady na odpisy, tvorbu rezerv a opravných položiek dosiahli spolu sumu 10 911 371 tis. eur a medziročne boli vyššie 4 615 058 tis. eur. Na tomto zvýšení sa v rozhodujúcej miere podieľala vyššia tvorba rezerv o 4 527 516 tis. eur. Dôvodom boli najmä ostatné rezervy kapitol štátneho rozpočtu, ktoré na základe expertného odhadu tvorili rezervy na zamestnanecké požitky štátnych rozpočtových a štátnych príspevkových organizácií.

Tvorba rezerv dosiahla 7 853 294 tis. eur a tvorba opravných položiek dosiahla 1 045 916 tis. eur. Odpisy dlhodobého majetku dosiahli 2 007 866 tis. eur a medziročne boli vyššie o 62 821 tis. eur.

Z pohľadu subjektov a najvýznamnejších hodnôt vykazuje najvyššiu hodnotu rezerv Všeobecná zdravotná poisťovňa, a.s. v hodnote 2 650 686 tis. eur. Súvisí to s tvorbou technických rezerv na poistné a úhrady za poskytovanie zdravotnej starostlivosti. Z rozpočtových organizácií vykazuje najvyššiu tvorbu rezerv Ministerstvo vnútra SR 2 520 359 tis. eur na zamestnanecké požitky.

Náklady na tvorbu opravných položiek sú najvýznamnejšie v kapitole Ministerstva financií SR v sume 745 301 tis. eur, ktoré boli tvorené k pohľadávkam po splatnosti a Správa štátnych hmotných rezerv SR vytvorila opravné položky v hodnote 45 417 tis. eur k nesplateným pohľadávkam.

**Ostatné náklady na prevádzkovú činnosť**

Ostatné náklady na prevádzkovú činnosť boli tvorené najmä odpisom pohľadávok za 535 152 tis. eur, zostatkovou cenou predaného dlhodobého majetku za 88 405 tis. eur, nákladmi na pokuty a penále vo výške 87 075 tis. eur a ostatnými nákladmi spolu za 2 886 598 tis. eur (2013: 3 059 152 tis. eur).

Celkovo ostatné náklady na prevádzkovú činnosť medziročne poklesli o 282 071 tis. eur, najmä v subjektoch ústrednej správy, a to o 195 241 tis. eur.

Najvyššie náklady sa vykazujú v kapitole Ministerstva práce, sociálnych vecí a rodiny SR na poskytovanie príspevkov a dotácií z kapitoly (1 256 890 tis. eur). Tipos, a.s. vykazuje náklady na správne poplatky za udelené licencie na okamžité lotérie (296 994 tis. eur), Vojenský úrad sociálneho zabezpečenia pod kapitolou Ministerstva obrany SR vykazuje náklady na úhradu dávok čerpaných z osobitného účtu sociálneho zabezpečenia vojakov a policajtov (162 093 tis. eur).

Na nákladoch z odpisu pohľadávok sa v rozhodujúcej miere podieľa Ministerstvo financií SR hodnotou 232 575 tis. eur (2013: 285 811 tis. eur), pričom išlo o odpis nedobytných finančných výpomocí a daňových a colných pohľadávok. Ďalej Národná diaľničná spoločnosť, a.s. vykázala náklady na odpis pohľadávok vo výške 137 567 tis. eur z dôvodu nedobytných pohľadávok.

**Finančné náklady**

Finančné náklady k 31.12.2014 dosiahli hodnotu 2 134 172 tis. eur. Takmer celú hodnotu tvorili náklady na úroky vo výške 1 601 652 tis. eur (2013: 1 531 482 tis. eur), a to najmä z emitovaných štátnych dlhových cenných papierov a čerpaných úverov Ministerstvom financií SR
(spolu 1 513 771 tis. eur).

Nákladové úroky vykazuje aj Štátna pokladnica, ktorá úročí bankové účty organizáciám verejnej správy mimo súhrnného celku. Úhrnom tieto náklady Štátnej pokladnice dosiahli hodnotu
42 622 tis. eur, SPP, a.s. vykázal nákladové úroky vo výške 22 723 tis. eur.

Kurzové náklady dosiahli 356 212 tis. eur a medziročne boli vyššie o 291 582 tis. eur z dôvodu zúčtovania oceňovacích rozdielov k derivátom Ministerstva financií SR a niektorých obchodných spoločností. V minulom účtovnom období boli tieto rozdiely vykázané na položke vlastného imania – oceňovacie rozdiely z majetku a záväzkov.

Ďalej rástli aj náklady na derivátové operácie o 86 483 tis. eur a celkovo dosiahli 102 655 tis. eur, z toho hlavne SPP, a.s. 83 440 tis. eur.

Ostatné finančné náklady ako poistenie, bankové poplatky a podobne dosiahli 77 472 tis. eur. **VII. Mimoriadne náklady**

Mimoriadne náklady z pohľadu celkovej hodnoty nákladov nie sú významnou položkou. K 31.12.2014 dosiahli hodnotu 924 tis. eur a boli tvorené najmä mimoriadnymi škodami 354 tis. eur a ostatnými mimoriadnymi nákladmi 498 tis. eur.

**Náklady na transfery**

V rámci celkových nákladov tvoria hodnotu 24 116 148 tis. eur, medziročne sa zvýšili
o 1 639 234 tis. eur. Transfery sa poskytujú fyzickým osobám – obyvateľstvu, podnikateľským subjektom, zahraničným subjektom a podobne. V konsolidačných operáciách boli eliminované transfery v rámci ústrednej správy. Ako v roku 2013, tak aj v roku 2014 vykazuje najvyššiu hodnotu Sociálna poisťovňa 16 112 510 tis. eur (2013: 15 127 919 tis. eur), hlavne ako poskytnuté príspevky a dôchodky obyvateľstvu. Medziročná zmena v prípade transferov Sociálnej poisťovne znamenala prírastok o 984 590 tis. eur.

Ministerstvo financií SR vykazuje náklady na transfery v hodnote 6 986 425 tis. eur
(2012: 6 384 519 tis. eur), ktoré boli poskytnuté zo štátneho rozpočtu ostatným subjektom, podnikateľským subjektom a obyvateľstvu. Medziročné zvýšenie nákladov na transfery zo štátneho rozpočtu, o ktorých účtovalo Ministerstvo financií SR bolo vo výške 601 905 tis. eur. Celkovo ústredná správa vykázala medziročne vyššie náklady na transfery o 609 530 tis. eur.

VÝNOSY

Výnosy súhrnného celku dosiahli k 31.12.2014 hodnotu 49 627 959 tis. eur a oproti minulému obdobiu boli vyššie o 1 925 958 tis. eur. Na tomto medziročnom raste výnosov sa podieľali najmä tržby za vlastné výkony a služby o 1 988 648 tis. eur, daňové výnosy a výnosy z poplatkov
o 442 361 tis. eur, zúčtovanie rezerv a opravných položiek o 186 382 a výnosy z transferov v sume o 54 709 tis. eur. Naopak, k zníženiu došlo pri finančných výnosoch o 402 652 tis. eur, ostatných výnosoch z prevádzkovej činnosti o 312 453 tis. eur a mimoriadnych výnosoch o 31 037 tis. eur.

|  |  |  |
| --- | --- | --- |
| **Výnosy podľa druhu (v tis. eur)** |  |  |
|  |  **2014** |  **2013** |
| Prevádzkové  | 43 620 884 | 41 315 946 |
| Finančné  | 1 370 926 | 1 773 578 |
| Mimoriadne  | 6 220 | 37 257 |
| Výnosy z transferov | 4 629 929  | 4 575 220 |
| **Spolu** | **49 627 959** | **47 702 001** |

Ako prevádzkové výnosy sa vykazujú tržby za vlastné výkony a tovar, daňové a colné výnosy, výnosy z poplatkov, zúčtovanie rezerv a opravných položiek a ostatné prevádzkové výnosy uvedené v nasledovnom texte.

**Tržby za vlastné výkony a tovar**

V rámci tržieb za vlastné výkony a tovar sú rozhodujúcou položkou výnosy z poskytnutých služieb v hodnote 22 595 348 tis. eur. Tieto výnosy boli vyššie oproti roku 2013 o 1 551 891 tis. eur.

Výnosy zo služieb v rámci celého súhrnného celku sú tvorené najmä Sociálnou poisťovňou
(16 147 729 tis. eur), Všeobecnou zdravotnou poisťovňou, a.s. (2 443 312 tis. eur), štátnymi obchodnými spoločnosťami (2 441 969 tis. eur) a štátnymi podnikmi (302 942 tis. eur). Vplyv na tieto výnosy majú prijaté úhrady zo zdravotných a sociálnych odvodov, ako aj dosiahnuté tržby podnikateľských subjektov. Rozpočtové organizácie, príspevkové organizácie, obce a vyššie územné celky vykazujú výnosy z poskytovaných služieb v minimálnej miere s ohľadom na ich neziskovú činnosť.

V ústrednej správe bol zaznamenaný nárast výnosov z poskytnutých služieb o 558 254 tis. eur, najmä v spoločnosti Slovenská elektrizačná prenosová sústava, a.s. o 394 456 tis. eur z obchodov na krátkodobom trhu s elektrinou a v Úrade pre reguláciu elektronických komunikácií a poštových služieb o 85 589 tis. eur z dôvodu predaja licencií mobilným operátorom.

Ostatné subjekty zaznamenali nárast výnosov o 995 695 tis. eur, z toho hlavne Sociálna poisťovňa
o 1 011 619 tis. eur, ktorá podobne ako zdravotná poisťovňa, vykazuje v rámci výnosov zo služieb prijaté úhrady zo sociálneho poistenia. Najvýraznejší pokles výnosov z tržieb dosiahli Železnice SR o 33 982 tis. eur.

Tržby za vlastné výrobky dosiahli 1 336 280 tis. eur a medziročne boli vyššie o 755 565 tis. eur a to najmä vplyvom zaradenia SPP, a.s. do súhrnného celku. Výnosy za predaný tovar tejto spoločnosti predstavovali 779 728 tis. eur, ostatné subjekty medziročne znížili tento prírastok výnosov.

**Daňové a colné výnosy a výnosy z poplatkov**

Ako daňové a colné výnosy sa vykazujú výnosy z daní a cla, ktoré patria do štátneho rozpočtu: daň z príjmov fyzických osôb, daň z príjmov právnických osôb, daň z pridanej hodnoty, spotrebné dane, dovozné clo a ďalšie. Do rozpočtov obcí a vyšších územných celkov patria miestne dane, podielová daň z príjmov fyzických osôb, daň z nehnuteľnosti, daň z motorových vozidiel a podobne. Výnosy z poplatkov zahŕňajú súdne a správne poplatky, kolky a kolkové známky, poplatky za znečisťovanie ovzdušia a ostatné.

O výnosoch z daní a cla v ústrednej správe účtuje Ministerstvo financií SR. Tieto výnosy dosiahli 10 127 319 tis. eur, čo je medziročne viac o 271 371 tis. eur. Na tomto medziročnom náraste sa najviac podieľala daň z pridanej hodnoty prírastkom 330 879 tis. eur a spotrebné dane
o 74 351 tis. eur. Výnosy dane z príjmov právnických osôb po ich vzájomnej konsolidácii s nákladmi na daň z príjmov, ktorá bola realizovaná v rámci ústrednej správy poklesli o 134 862 tis. eur. Daň z príjmov fyzických osôb je podľa zákona č. 564/2004 Z. z. o rozpočtovom určení výnosu dane z príjmov územnej samospráve podielovo rozdeľovaná medzi štát, obce a vyššie územné celky. Rozdelenie vybratých daňových príjmov sa premietlo aj vo výnosoch štátu na daniach z príjmov fyzických osôb, pričom za rok 2014 dosiahli výnosy z tejto dane 2 008 639 tis. eur a podiel štátu bol 255 097 tis. eur.

Výnosy z dane z pridanej hodnoty po konsolidácii v rámci ústrednej správy dosiahli 5 276 120 tis. eur (2013: 4 945 241 tis. eur), spotrebné dane 2 056 236 tis. eur (2013: 1 981 886 tis. eur), z toho najmä daň z minerálnych olejov 1 072 779 tis. eur, spotrebná daň z tabaku 652 151 tis. eur a daň z liehu
234 591 tis. eur. Výnosy z dane z príjmov právnických osôb dosiahli 1 990 339 tis. eur (2013: 2 125 201 tis. eur).

Daňové výnosy územnej samosprávy dosiahli k 31.12.2014 hodnotu 2 201 212 tis. eur a medziročne sú vyššie o 123 314 tis. eur. Obce vykázali hodnotu 1 621 630 tis. eur a vyššie územné celky
579 582 tis. eur.

Výnosy z poplatkov dosiahli 702 501 tis. eur, pričom v porovnaní s rokom 2013 boli vyššie
o 47 501 tis. eur.

**Zúčtovanie rezerv a opravných položiek**

Zúčtovanie rezerv a opravných položiek vytvorených v predchádzajúcich obdobiach do nákladov, bolo k 31.12.2014 v hodnote 3 953 163 tis. eur. Medziročne sa zvýšili tieto nepeňažné výnosy
o 186 382 tis. eur. Zúčtovanie rezerv bolo vykázané vo výške 3 434 962 tis. eur a zúčtovanie opravných položiek v sume 518 201 tis. eur.

Z hľadiska významnosti vykazuje najvyššie výnosy zo zúčtovania rezerv Všeobecná zdravotná poisťovňa, a.s., a to 2 688 908 tis. eur. Ide o zúčtovanie rezerv tvorených na poistné plnenia.

**Ostatné výnosy z prevádzkovej činnosti**

Ostatné výnosy z prevádzkovej činnosti dosiahli k 31.12.2014 hodnotu 2 195 597 tis. eur a oproti roku 2013 sú nižšie 312 453 o  tis. eur. V rámci týchto výnosov tvoria tržby z predaja dlhodobého hmotného a nehmotného majetku sumu 142 933 tis. eur (2013: 189 049 tis. eur), zmluvné a ostatné pokuty a penále 84 807 tis. eur (2013: 76 936 tis. eur), výnosy z odpísaných pohľadávok
146 751 tis. eur (2013: 131 110 tis. eur). Ostatné výnosy v hodnote 1 821 106 tis. eur sú tvorené najmä výnosmi ústrednej správy v hodnote 832 129 tis. eur a ostatnými subjektmi vo výške 721 138 tis. eur.

Z ústrednej správy vykazuje najvyššiu hodnotu Všeobecná zdravotná poisťovňa, a.s. 187 463 tis. eur, Jadrová a vyraďovacia spoločnosť, a.s. 173 839 tis. eur, a Ministerstvo vnútra SR 156 402 tis. eur. Z ostatných subjektov ide najmä o Železnice Slovenskej republiky s hodnotou 351 848 tis. eur a Sociálnu poisťovňu s 199 972 tis. eur.

**Finančné výnosy**

Finančné výnosy dosiahli k 31.12.2014 hodnotu 1 370 926 tis. eur a v porovnaní s rokom 2013 sú nižšie o 402 652 tis. eur, čo je spôsobené vyššou mierou konsolidácie dividend podnikov, ktoré boli v predchádzajúcom období v správe FNM SR. Finančné výnosy vo forme dividend a odvodov zo zisku obchodných spoločností dosiahli 363 539 tis. eur (2013: 1 097 409 tis. eur), výnosové úroky
boli vo výške 241 185 tis. eur a kurzové zisky dosiahli 187 698 tis. eur. Podiel na výsledku hospodárenia pridružených účtovných jednotiek bol vykázaný v hodnote 354 824 tis. eur.

V rámci ostatných finančných výnosov vykazuje Ministerstvo financií SR osobitný odvod vybraných finančných inštitúcií[[2]](#footnote-3) vo výške 153 239 tis. eur.

**Mimoriadne výnosy**

Mimoriadne výnosy dosiahli k 31.12.2014 hodnotu 6 220 tis. eur a v porovnaní s rokom 2013
sú nižšie o 31 037 tis. eur. Sú tvorené najmä náhradami škôd od poisťovní, zúčtovaním mimoriadnych rezerv do výnosov, zúčtovaním mimoriadnych opravných položiek do výnosov a ostatnými mimoriadnymi výnosmi.

**Výnosy z transferov**

Výnosy z transferov dosiahli k 31.12.2014 hodnotu 4 629 929 tis. eur, medziročne sa zvýšili
o 54 709 tis. eur. Najväčšou mierou sa na týchto výnosoch podieľa ústredná správa v sume
2 343 951 tis. eur, územná samospráva 1 541 033 tis. eur a ostatné subjekty 744 945 tis. eur.
Medzi výnosy z transferov patria aj výnosy od subjektov mimo verejnej správy, fyzických osôb, podnikateľských subjektov mimo súhrnného celku ako aj zahraničných právnických osôb.

V prípade ústrednej správy ide o výnosy najmä z prostriedkov rozpočtu EÚ a zahraničných finančných nástrojov, ktoré sú zaraďované do štátneho rozpočtu alebo čerpané cez mimorozpočtové účty podľa povahy programu a účelu fondu. Výnosy dosiahli hodnotu 2 018 566 tis. eur (2013: 2 188 633 tis. eur).

Územná samospráva vykazuje hlavne výnosy zo štátneho rozpočtu, ktoré predstavujú zúčtované prostriedky na bežné a kapitálové transfery pre obce, vyššie územné celky a ich rozpočtové a príspevkové organizácie. Tieto výnosy neboli predmetom úplnej eliminácie z dôvodu náročnej identifikácie výnosov týchto subjektov a nákladov na strane ústrednej správy. Výnosy zo štátneho rozpočtu a od ostatných subjektov verejnej správy dosiahli hodnotu 1 470 076 tis. eur.

**III. Informácie o InÝCH akTÍVACH a INÝCH PASÍVACH**

Iné aktíva predstavujú najmä prírodné bohatstvo, historické a kultúrne pamiatky a podobne, ktorých hodnota sa však ťažko vyčísluje. Ako iné aktíva sa vykazuje aj hodnota aktív, ktorými sa rozumie možný majetok, ktorý vznikol v dôsledku minulých udalostí, a ktorého existencia alebo vlastníctvo závisí od toho, či nastane alebo nenastane jedna alebo viac neistých udalostí v budúcnosti. Vznik týchto udalostí pritom nezávisí od účtovnej jednotky. K 31.12.2014 vykázali subjekty súhrnného celku verejnej správy iné aktíva v hodnote 1 258 240 tis. eur, pričom ide najmä o aktívne súdne spory a budúce práva zo zmlúv. Z iných aktív sú najvýznamnejšie aktívne súdne spory a konkurzné konania Ministerstva financií SR v hodnote 393 218 tis. eur a súdne spory štátneho podniku Vodohospodárska výstavba, š.p. najmä voči Slovenským elektrárňam, a.s. Hodnotu aktívnych súdnych sporov odhadol štátny podnik na 324 534 tis. eur.

Iné pasíva vo verejnej správe predstavujú podmienené záväzky z poskytnutých záruk, hroziacich a neukončených súdnych sporov, záväzky zo všeobecne platných právnych predpisov a podobne.

|  |
| --- |
| **Podmienené záväzky podľa jednotlivých zložiek súhrnného celku (tis. eur)** |
|  |  |  **2014** |  **2013** |
| Ústredná správa | 11 743 903 | 10 557 892 |
| Vyššie územné celky a ich rozpočtové, príspevkové organizácie a obchodné spoločnosti | 5 832 | 7 578 |
| Obce a ich rozpočtové, príspevkové organizácie a obchodné spoločnosti | 85 612 | 21 165 |
| Ostatné subjekty | 1 565 712 | 1 476 687 |
| **Spolu** | **13 401 059** | **12 063 322** |

Okrem uvedených podmienených záväzkov evidujú viaceré kapitoly štátneho rozpočtu právne spory, ktorých výška nebola ku dňu zostavenia účtovnej závierky vyčíslená. V rámci štátnej správy sú najvýznamnejšie podmienené záväzky (kapitálová účasť splatná na vyzvanie) vyplývajúce z členstva v medzinárodných inštitúciách a v ESM, spolu vo výške 7 427 129 tis. eur. Ďalej ide o medzinárodné investičné arbitráže, ktoré vznikajú domnelým porušením bilaterálnych investičných dohôd uzatváraných medzi suverénnymi štátmi na podporu a ochranu investícií.

V rámci verejnej správy vykazuje najvyššie podmienené záväzky Ministerstvo financií SR z poskytnutých záruk EFSF a upísanej kapitálovej účasti splatnej na vyzvanie v EMS. Ďalej ide o medzinárodné investičné arbitráže, ktoré vznikajú domnelým porušením bilaterálnych investičných dohôd uzatváraných medzi suverénnymi štátmi na podporu a ochranu investícií. V priebehu roka 2014 došlo k ukončeniu týchto arbitráží:

Arbitráž s akcionármi bývalej zdravotnej poisťovne Apollo bola ukončená jurisdikčným rozhodnutím arbitrážneho tribunálu zo 4.6.2014, ktorým bol zamietnutý celý žalovaný nárok z dôvodu nedostatku jurisdikcie tribunálu.

Arbitráž s akcionármi U.S. Steel Košice, a.s. bola ukončená procedurálnym rozhodnutím arbitrážneho tribunálu zo 16.4.2014 na základe stiahnutia žaloby žalobcom. Výsledkom je, že SR nemusí platiť U.S. Steel Košice, a.s. žiadnu náhradu škody a že strany sporu si samy znášajú svoje trovy konania.

Arbitrážne konania, ktoré neboli ukončené v roku 2014 a pokračujú aj v roku 2015

Arbitráž s EuroGas Inc. a Belmont Resources Inc. z dôvodu údajného protiprávneho odobratia povolenia na ťažbu mastenca. Arbitráž je vedená podľa bilaterálnej investičnej dohody medzi SR a USA a bilaterálnej investičnej dohody medzi SR a Kanadou.

Arbitráž so spoločnosťou Achmea B.V. z dôvodu zákazu zisku zdravotných poisťovní v roku 2007. V tejto arbitráži, vedenej podľa bilaterálnej investičnej dohody medzi SR a Holandským kráľovstvom, bol v decembri 2012 vydaný rozsudok, ktorým arbitrážny tribunál nariadil SR zaplatiť žalobcovi odškodnenie vo výške cca 25 000 tis. eur plus úroky. V súčasnosti prebiehajú konania o zrušení tohto rozsudku ako aj jurisdikčného rozhodnutia v tomto spore na nemeckých súdoch, pred ktorými SR napadla tieto rozhodnutia.

Fond národného majetku SR eviduje najväčší objem podmienených záväzkov z ručenia za splnenie záväzkov vyplývajúcich z privatizačných zmlúv (1 013 876 tis. eur). Ďalej sú to súdne spory súvisiace s privatizovaným majetkom (žaloba o náhradu škody, exekučné konanie, náhrada škody z odstúpenia od zmluvy a iné).

Kancelária národnej rady SR eviduje podmienené záväzky z existujúcich alebo hroziacich súdnych sporov (728 073 tis. eur), a to najmä zo žalôb o náhradu škody spôsobenú legislatívnou činnosťou NR SR (vrátane 3 súdnych sporov o zákaz zisku), antidiskriminačných žalôb sudcov a ostatné pasíva.

Exportno-importná banka Slovenska bola zaradená do sektora verejnej správy v roku 2014. Podmienené záväzky Exportno-importnej banky Slovenska tvoria najmä poskytnuté záruky v hodnote 174 806 tis. eur.

Z podnikov štátu vykazuje významnú sumu Slovenský plynárenský priemysel, a.s. z dôvodu obchodov s plynom a zabezpečovacími derivátmi (1 072 932 tis. eur).

**IV. SKUTOČNOSTI, KTORÉ NASTALI PO DNI, KU KTORÉMU SA ZOSTAVUJE ÚČTOVNÁ ZÁVIERKA, DO DŇA JEJ ZOSTAVENIA**

Americká spoločnosť Adams & Co, Inc. sa domáha údajného porušenia bilaterálnej investičnej dohody medzi USA a SR z dôvodu údajného odopretia spravodlivosti tejto spoločnosti slovenskými súdmi v obchodnoprávnom spore s bývalou spoločnosťou VSŽ Košice. Adams & Co, Inc. odhaduje spôsobenú škodu vo výške cca 40 000 tis. USD. Rokovania o zmierlivom urovnaní sporu neboli úspešné, avšak žaloba nebola do dnešného dňa podaná. SR navyše uplatnila voči Adams & Co, Inc. tzv. vyhlásenie o odopretí výhod (denial of benefits) podľa bilaterálnej investičnej dohody.

V júni roku 2015 podali Slovenské elektrárne, a.s. žalobu proti Fondu národného majetku SR a proti Slovenskej republike zastúpenej Ministerstvom hospodárstva SR pred Medzinárodné rozhodcovské centrum vo Viedni na základe Zmluvy o odškodnení. V tomto prípade nejde o medzinárodnú investičnú, ale o medzinárodnú komerčnú arbitráž, v ktorej SR zastupuje Ministerstvo hospodárstva SR. Výška žalovanej sumy je 588 217 tis. eur plus úroky 9,05% p.a.

 Príloha č. 1: Prehľad o subjektoch zaradených do súhrnného celku za rok 2014

|  |  |  |
| --- | --- | --- |
| **Názov subjektu** | **Počet ÚJ spolu** | **z toho** |
| **Počet RO** | **Počet PO** | **Počet**  |
| **OS** |
| Generálna prokuratúra SR | 9 | 9 | - | - |
| Kancelária Národnej rady SR | 1 | 1 | - | - |
| Kancelária prezidenta SR | 1 | 1 | - | - |
| Kancelária Ústavného súdu SR | 1 | 1 | - | - |
| Ministerstvo dopravy, výstavby a regionálneho rozvoja SR | 22 | 6 | 1 | 15 |
| Ministerstvo financií SR | 15 | 11 | - | 4 |
| Ministerstvo hospodárstva SR | 19 | 5 | 3 | 11 |
| Ministerstvo kultúry SR | 30 | 7 | 23 | - |
| Ministerstvo obrany SR | 17 | 10 | 2 | 5 |
| Ministerstvo práce, sociálnych vecí a rodiny SR | 131 | 128 | 2 | 1 |
| Ministerstvo pôdohospodárstva a rozvoja vidieka SR | 53 | 46 | 7 | - |
| Ministerstvo spravodlivosti SR | 86 | 86 | - | - |
| Ministerstvo vnútra SR | 345 | 334 | 10 | 1 |
| Ministerstvo zahraničných vecí a európskych záležitostí SR | 5 | 3 | 1 | 1 |
| Ministerstvo zdravotníctva SR | 85 | 39 | 37 | 9 |
| Ministerstvo školstva, vedy, výskumu a športu SR | 19 | 12 | 6 | 1 |
| Ministerstvo životného prostredia SR | 10 | 2 | 8 | - |
| Najvyšší kontrolný úrad SR | 1 | 1 | - | - |
| Najvyšší súd SR | 2 | 2 | - | - |
| Národný bezpečnostný úrad SR | 1 | 1 | - | - |
| Protimonopolný úrad SR | 1 | 1 | - | - |
| Slovenská akadémia vied  | 68 | 48 | 20 | - |
| Slovenská informačná služba | 1 | 1 | - | - |
| Správa štátnych hmotných rezerv SR | 2 | 1 | - | 1 |
| Úrad geodézie, kartografie a katastra SR | 3 | 2 | 1 | - |
| Úrad jadrového dozoru SR | 1 | 1 | - | - |
| Úrad pre normalizáciu, metrológiu a skúšobníctvo SR | 3 | 2 | 1 | - |
| Úrad pre reguláciu sieťových odvetví SR | 1 | 1 | - | - |
| Úrad pre verejné obstarávanie SR | 1 | 1 | - | - |
| Úrad priemyselného vlastníctva SR | 1 | 1 | - | - |
| Úrad vlády SR | 3 | 1 | 2 | - |
| Štatistický úrad SR | 2 | 1 | 1 | - |
| Agentúra pre núdzové zásoby ropy a ropných produktov | 1 | - | - | - |
| Audiovizuálny fond | 1 | - | - | - |
| Environmentálny fond | 1 | - | - | - |
| Exportno-importná banka Slovenskej republiky | 1 | - | - | - |
| Fond národného majetku Slovenskej republiky | 1 | - | - | - |
| Kancelária rady pre rozpočtovú zodpovednosť | 1 | - | - | - |
| Národný jadrový fond | 1 | - | - | - |
| Rada pre vysielanie a retransmisiu | 1 | - | - | - |
| Rozhlas a televízia Slovenska | 1 | - | - | - |
| Slovenské národné stredisko pre ľudské práva | 1 | - | - | - |
| Slovenský pozemkový fond | 1 | - | - | - |
| Sociálna poisťovňa | 1 | - | - | - |
| Štátny fond rozvoja bývania | 1 | - | - | - |
| Tlačová agentúra Slovenskej republiky | 1 | - | - | - |
| Úrad pre dohľad nad výkonom auditu | 1 | - | - | - |
| Úrad pre dohľad nad zdravotnou starostlivosťou | 1 | - | - | - |
| Ústav pamäti národa | 1 | - | - | - |
| Železnice Slovenskej republiky | 1 | - | - | - |
| verejné vysoké školy | 20 | - | - | - |
| štátne podniky | 17 | - | - | - |
| Banskobystrický samosprávny kraj | 125 | 76 | 44 | 4 |
| Bratislavský samosprávny kraj | 85 | 54 | 27 | 3 |
| Košický samosprávny kraj | 112 | 89 | 21 | 1 |
| Nitriansky samosprávny kraj | 119 | 83 | 32 | 3 |
| Prešovský samosprávny kraj | 141 | 93 | 47 | - |
| Trenčiansky samosprávny kraj | 88 | 46 | 41 | - |
| Trnavský samosprávny kraj | 105 | 60 | 38 | 6 |
| Žilinský samosprávny kraj | 121 | 63 | 57 | - |
| Obce SR spolu | 5952 | 2236 | 263 | 527 |
| **Spolu** | **7 843** | **3 566** | **695** | **593** |

Počet organizácií je spracovaný na základe podmienky predloženia účtovnej závierky, resp. konsolidačného balíka za daný subjekt do spracovania agregátnych údajov súhrnnej účtovnej závierky. Do zoznamu boli zahrnuté aj zaniknuté organizácie v rámci roka 2014, pokiaľ ich účtovné údaje boli súčasťou agregácie.

1. Napríklad zákon č. 111/1990 Zb. o štátnom podniku v znení neskorších predpisov, zákon Národnej rady Slovenskej republiky č. 258/1993 Z. z. v znení neskorších predpisov. [↑](#footnote-ref-2)
2. Zákon č. 384/2011 Z. z. o osobitnom odvode vybraných finančných inštitúcií a o doplnení niektorých zákonov [↑](#footnote-ref-3)